Itsasoko ur lasterrak\nHidrosferaren baitan izaten diren energia zein beste hainbat motatako desberdintasunen eraginez, ur masen lekualdatze mota jakin bat sortzen da, itsasoko ur laster esaten zaiona. Ikuspuntu teknikoago baten arabera, isurkari masa baten bi eremuren artean materiarekin zerikusia duen edozein faktoretan desberdintasunen bat izaten bada, eta tartean oztoporik ez badago, desberdintasun hori berdintzeko joera agertuko da, eta horren ondorioz zatikiak faktore horren norabidean mugituko dira. Lekualdaketaren gradientearen aldeko norabidean gertatuko da beti lekualdatze hori, hau da, eragina duen faktore horren balio handienetik txikienerantz.\nBeraz, ingurune isurkaria denez, hidrosfera konpentsazio mekanismo horien mende dago. Desoreka eta gradiente horien sortzaile nagusia Lurrera modu ez-jarraituan iristen den energia da, eta beraz, energia hori da azken finean Lurreko geruza jariakarien baitan izaten diren zirkulazioen eragilea. Energia hori ez baita modu berean banatzen, desberdintasunak sortzen ditu eremu batetik bestera, eta aldaketak orobat beste zenbait faktoretan ere. Horien artean gazitasuna da garrantzitsuena, hainbat eratara aldatzen baita. Batetik, tenperaturak zenbat eta gorago egin, lurruntzea orduan eta handiagoa izaten da, eta horren ondorioz gatz kontzentrazioa ere handiagoa izaten da.\nBestetik, eremu hotzetan gazitasuna handitzeko bide ematen du, ur hotzak disoluzio ahalmen handiagoa baitu beroak baino. Izotza eratzen denean ere, ura da egitura horretan txertatzen den osagai bakarra, gatzak ur isurkarian utzirik; gertaera horrek igoarazten du eskualde hotzen gazitasun maila.Ozeanoetako uraren mugimendua hainbat faktoreren eraginez sortzen da. Lehenbizi, itsasoko ur laster garrantzitsu gehienak itsasoko haizearen eraginez sortzen dira, azalaren gainean jotzen baitu haizeak.\nAirearen eta uraren arteko marruskaduraren bidez transmititzen da energia haizetik uretara.\nCoriolisen indarraren ondorioz, uraren mugimendua eskuinerantz desbideratzen da Ipar Hemisferioan, eta, beraz, ur lasterrak haizearen norabidearekiko 45 graduko angelua osatzen du azalean. Zenbaitetan haizeak kontinenteetako kostalde inguruetan metatzen du ura, halakoetan grabitateak uraren maila berdintzera jotzen du, eta beste ur laster batzuk sorrarazten ditu era horretara.\nDentsitatearen arteko aldea da batzuetan ozeanoetako uraren jarioa eragiten duen beste faktoretako bat. Leku jakin batzuk gehiago berotzen dira eguzkialdiaren eraginez, beste batzuk, berriz, gehiago hozten dira irradaren eraginez, hala bada hozte-berotze horren arteko aldeak sortzen ditudentsitatearen arteko alde horiek ere. Era horretara, Artiar ozeanoaren eta Antartiarraren azalean hoztutako ura hondorantz murgiltzen da, ekuatorerantz hedatzen da, eta gorantz bultzatzen du ur beroagoa eta dentsitate gutxiagokoa.\nDentsitatearen arteko aldea gazitasunaren arteko aldearen ondorio ere izaten da batzuetan, arestian aipatu denez. Ur lasterrak gazitasun gutxiko eremuetatik gazitasun handiko eremuetara isurtzeko joera du, baina betiere kontuan hartu beharra dago Coriolisen indarrak desbideratu egiten duela isuri hori.\nOzeanoko arroen eta itsasertzaren tankera orobat da itsasoko uraren mugimenduaren mugatzaile. Hala, haizeak hasieran sorrarazten dituen ur lasterrak itsasertzera iristen dira, eta han lekua nolakoa, bidea ere halakoa hartzen dute.\nHaizearen eta dentsitatearen arteko aldeen eragin konbinatuak mugimendu horizontalak zein bertikalak dituen zirkulazio sistema berezi bat sorrarazten du itsasoan.\nUr laster motak\nHidrosferan bi ur laster mota bereizten dira. Ur laster exogenoak hidrosferatik kanpoko faktoreek eragindakoak dira, eta ur laster endogenoak, berriz, isurkariaren baitako gradienteen ondorioz sortuak. Bion jatorrizko kausa eguzkitik datorren energia da.\nUr laster exogenoek hidrosferaren goi geruzetan izaten dute batik bat eragina, eta haizea da haien eragile nagusia. Bi jariakari masa horiek –haizea eta ura– elkar ukitzen dutenean marruskadura sortzen da, eta haren eraginez aire masa baten mugimenduak isurkariaren azaleko zatikiak bultzatzen ditu, eta horiek, beren azpiko zatikiak ukitzen baitituzte, eragin hori bera transmititzen diete. Horren ondorioz sortzen den ur lasterrak haizearen norabidea jarraitzen du gorengo zatian. Baina airearekin gertatzen den bezala, urak ere Coriolisen indarraren eragina izaten du, eta zenbat eta\nAzaleko ur lasterren sistema\nAzaleko itsas zirkulazioaren eskema orokorra ulertzeko, kontuan hartu beharra dago bai haizearen errejimen orokorra eta ozeanoetako ur masen banaketa, eta bai kontinenteen banaketak Atlantiko alderantz ateratzera behartzen duela Iparburuko ia ur guztia.\nLehenik aipatu beharreko kontua da ekuatorearen iparraldean eta hegoaldean sortzen diren ur laster biziek mendebalerantzjotzen dutela, eta haien artean, baina aurkako norabidean, kontrako ur laster geldi samar bat sortzen dela. Ur laster hauek ur laster beroak sortzen dituzte ur masen mendebaleko ertzetan, eta horiek latitudean gora egiten dute (Golkoko ur lasterra eta Kuro-sivo edo Brasilgo ur lasterra), eta ur beroa lurburuetarantz bultzatzen dute. 45 graduko latitudera iristerako, Coriolisen indarrak desbideratuak ditu ur laster horiek, eta orduan, “westerlies”-en laguntzaz, kontinenteetako mendebaleko itsasertzak jotzen dituzte, eta bi adarretan zatitzen dira; batak Ekuatorerantz egiten du, eta era horretara ixten du leku hartan bertan hasi zuen zikloa, eta besteak, berriz, lurburuetarantz jotzen du, kontinenteetako mendebaleko ertz horretan barrena orobat, eta galdutako ura berdintzen du Iparburuan, eta Antartida jotzen du eta haren inguruko ur lasterra tankeratzen, berriz, Hegoburuan.\nIparburuan hain zuzen, bigarren ziklo hau itxi beharra dauka hango urak, eta, hala, latitude horietan behera jaisten da hegoalderantz, bai Bering itsasartean zehar, bai Groenlandiaren eta Labradorren arteko pasabidean barrena, eta bai Ipar Atlantikoko alde zabalenetik.\nBestalde, Antartida aldeko ur lasterren eskema nahiko soila da: Antartidako kontinentearen inguruan, 50 eta 65 graduko latitudeen artean, erlojuaren orratzen norabidean mugitzen den lurburu inguruko ur laster bat besterik ez da.\nIpar Atlantikoko zirkuitoa da munduko ur laster ezagunena eta nabarmenena; “Gulf Stream” Sistema edo Golkoko Ur lasterra ere esaten zaio.\n“Gulf Stream” ur lasterra nola eta zergatik sortzen den azaltzeko gertaera asko eduki behar dira kontuan. Iparraldeko ur laster ekuatorialak Hegoaldeko ur laster ekuatorialaren zati handi baten emaria hartzen du Ameriketako itsasertzera iristen denean, ordurako Brasilgo ekialdeko muturrak bitan zatitua duelarik hegoaldeko ur laster hori. Ur beroz osatutako masa erraldoi hori Antilletako itsasoan sartzen da, Kuba inguratzen du, eta Mexikoko Golkoan gehiegi barneratu gabe, Floridako itsasarteko mehargunean sartzen da. Itsasarte horretatik ateratzen denean iparraldeko norabidea hartzen du ur laster horrek, Bahama uharteak zeharkatzen ditu, eta, Lurraren errotazioaren efektuaren edo Coriolisen indarraren eraginez, ekialderantz desbideratzen da, Iparraldeko Karolinako Hatteras lurmuturraren parean. Hortik Ternuaraino, meandro zabalak egiten dituen ur laster azkarra da oraindik “Gulf Stream”; gero iparralderantz jarraitzen du, Labradorreko Ur lasterreko eta Ameriketako itsasertzeko ur hotzek eratzen duten oztopo hotza inguraturik. Zenbat eta ekialderago joan, orduan eta motelago, hotzago eta gezago bihurtzen da “Gulf Stream”ur lasterra. Baina orduan mendebaleko haizeek Europarantz bultzatzen dute, adarkaturik ordea eta Atlantikoko beste ur batzuekin nahasirik. Ipar Atlantikoko jito horren adar desberdinak Islandiatik Bizkaiko Golkoraino zabal-zabal hedatzen dira, eta horrenbestez haiei esker da epelagoa Europako Atlantiko aldeko klima.\nOso kontuan hartzekoa da Golkoko ur lasterrak indar handia duela Floridaren parera iritsi denerako, orduko hamar bat kilometro egiten ditu; urdin bizia du kolorea, kostalde hartako ur berdexkaren oso bestelakoa, handia du gazitasuna (milako 36,5), eta tenperatura ere ingurukoa baino goraxeagoa (27,5 gradu batez beste; ingurukoa, berriz, 24 gradu ingurukoa da).\nTenperaturari dagokionez, ur laster horietako edozein hotza ala beroa izaten da.\nBaina sailkapen hori ez da ur laster bakoitzaren benetako tenperaturaren arabera egiten, zeharkatzen dituzten urekin alderatuz gero duten tenperaturaren arabera baizik, eta, horrenbestez, ur lasterrak eskualde jakin bateko klimaren eragile edo aldatzaile izaten dira, eta, izan, elkarren oso bestelakoak ere izaten dira klima horiek, latitude berean egonagatik, hartara egon ur laster bero baten ala hotz baten eraginpean.\nBeraz, beheko latitudeetatik etorri eta goi latitudeetan sartzen den ur lasterra beti izango da ur laster beroa, eta klima epelduko du, eta horixe egiten du, hain zuzen ere, “Gulf Stream”-ek Europako kostaldearen parean igarotzean. Goi latitudeetatik behe latitudeetara sartzen den ur lasterra, berriz, beti izango da ur laster hotza, eta klima hoztuko du beti; adibidez, Labradorreko Ur lasterrak Ipar Ameriketako iparekialdeko itsasertzera iristen denean. Bestalde, latitude ertainetatik behe latitudeetara sartzen diren ur laster hotzak –Kanarietako, Bengalako, Kaliforniako eta Humboldten ur lasterrak– dira, besteak beste, basamortuen eragileak, hoztasun horrek lurruntzea eragozten baitu, eta itsasotik kontinenteetara sartzen diren aire masak ere freskoak direnez, eta kontinenteak berriz askoz beroagoak, hango aire beroarekin nahastean epeldu egiten dira, haien asetze ahalmena asko handitzen da, eta prezipitazioa ia ezinezkoa izaten da orduan.\nHorrez gainera, uraren hoztasunak eta hozbero desberdineko ur masek bat egiteak interes handiko ondorio biologikoak dituzte.\nBatetik, gogoratu beharra dago urak daukan oxigeno kopurua tenperaturaren alderantzizko proportzioan dagoela, eta beraz, alde horretatik behintzat, ur hotzak ur beroak baino aberatsagoak dira izaki bizidunez, edo izan daitezke behintzat. Bestetik, itsasoko animalia mota gehienak odol hotzekoak direnez, hozbero desberdineko urek elkar ukitzen duten lekuetan, bat-bateko tenperatura aldaketek arrain gazteenak hiltzen dituzte; horrenbestez, tenperatura aldaketen eragin handirik izaten ez duten arrainek harrapakin ugari izaten dituzte bazter horietan, eta horregatik dira leku horiek arrantzarako egokienak.\nSakoneko ur lasterraren eskema orokorra\nSakoneko ur lasterraren eskema ulertu ahal izateko, kontuan eduki behar da Iparburua izotzez estalia dagoela eta Hegoburua Antartidaren masa kontinentalak hartzen duela. Ur hotza hondoratu egiten da lurburuetako latitudeetan, zenbaitetan beste latitude batzuetan ateratzen da berriro azalera, eta eragin handia izaten du horrek leku horietako itsas ekosistemaren sorreran. Ur freskoa izan ohi denez, oxigeno eta itsasoko gatz asko duena, ugaritu egiten du itsasfauna. Azaleko ur lasterrak ozeanoen ekialdeko ertzetara zenbat eta gehiago hurbildu, orduan eta gehiago moteldu izanaren eraginez gertatzen dira azaleratze horiek.\nBeraz, ur hotzak azalera igotze horiek kontinenteen mendebaleko ertzetako latitude jakin batzuetan gertatzen dira, 20-30 graduko latitudeen inguruan hain justu. Horrelaxe sortzen dira arrantzarako hain preziatuak diren Kalifornia, Peru, Sahara eta Hegoafrikako azaleratzeak. Nolanahi ere, sakoneko ur gehienak ez dira azalera igotzen, ekuatorea baino harantzago joaten dira bi norabideetan, eta geruzaka-edo bereizita egoteko joera izaten dute; era horretara Antartiar ozeanoko ur hotzenak hondo abisaletan zehar mugitzen dira, Atlantikoko ur sakonak horien gainetik mugitzen dira, eta Antartiar ozeanoko tarteko urak, berriz, azken horien gainetik. Azkenean ia beste lurbururaino iristen dira, edo motelduz joaten dira bestela, harik eta inguruan daukaten ur masan txertatzen diren arte, haiekin berdintze aldera egin baitute.\nItsasoko ur lasterren ondorioak eta Ekmanen garraioa\nEguzkitik datorren beroa ez da beraz ozeano guztian zehar berdin banatzen, eta itsasoko ur lasterrek, azken finean, energiaren arteko alde horiek berdintzen dituzte ur masa guztian zehar. Ur lasterrei esker, leku beroetako berotasuna gutxitu egiten da, eta leku hotzetakoa, handitu, eta era horretara ez da alde handirik izaten leku bateko eta besteko tenperaturen artean.\nHorrez gainera, sakoneko ur lasterrek bigarren mailako zenbait ondorio ere badituzte.\nBatetik, haiei esker jalkinak, eta batik bat ale finenak, itsasoaren hondo guztian zehar berriro banatzen dira. Hori horrela ez balitz, jalkin horiek itsasertzetik hurbil metatuta geldituko lirateke.Bestetik, itsasoko izaki bizientzat garrantzi handiko eginkizun bat betetzen dute: disolbatuta dauden gaiak sakabanatzen laguntzea.\nEta azkenik, ur laster horiek itsaspeko erliebea higatzen eta eraldatzen dute, eta hori ez da nolanahiko zeregina, urak segundoko 10-20 zentimetrotaraino lastertasuna ere iristen baitu batzuetan ur laster horietan.\nAzaleratzen diren sakoneko urak –hizkera zientifikoan “upwelling” deitzen zaie– hain dira garrantzitsuak, non horietan egiten baita arrantzaren %50, nahiz eta ozeanoaren azalera osoaren %1 besterik ez izan. Ur laster horien eragileak kontinenteen mendebaleko itsasertzetako alisioak dira. Haize horiek Coriolisen indarrarekin batera itsasertzari elkarzut urrunduz doan ur laster bat sorrarazten dute, Ekmanen Garraioa deritzona. Era horretara «galtzen» den ura hondoko ur hotz eta oso gaziak igotzeak berdintzen du, azpiko urak azaleratu egiten dira, alegia.\n“Upwelling” esaten zaien eremuen oparotasun handia azpitik igotzen den uraren ezaugarriek sortua da. Noizean behin ur laster horiek aldaketak izaten dituzte, eta aldaketa horiek orobat dute eragina leku jakin baten oparotasunean. Esate baterako, Peruko uretan antxoa asko harrapatzen da, eta arrainez elikatzen diren hegazti ugariek guano meta handiak uzten dituzte kostaldean, baina aldika arrain harrapaketak urritu egiten dira. Alisioak ahultzeak sortzen du gertaera hori –Eguberri inguruan gertatzen denez, “El Niño” esaten zaio–, Ekmanen Garraioa deusezten baitute, eta ohi baino ur masa beroago bat kokatzen baitute uraren azalean, Hego Hemisferioan uda denez, azaleko ura gero eta gehiago berotu izanaren eraginez; Ekmanen Garraioa berriro indarrean hasten denean ur masa oso bero hori nekez mugitzen da handik, azaleratzen ari den ura ez da orduan ur azaleraino iristen, eta izaki biziek hondorantz jotzen dute, eta arrantzaleek ezin dituzte arrain horiek harrapatu. 1965, 1972-73 eta 1976-77 urteetan Peruko itsasoko azaleratzeetan harrapatu zen antxoa kopurua laurdenera baino gutxiagora jaitsi zen, eta horrek kalte handia ekarri zion herrialde horretako ekonomiari.


Herriko historiako gakoak ezagutzeko bisita gidatua - Antzuola - 2019-05-12 - Goiena.eus\nHerriko historiako gakoak ezagutzeko bisita gidatua\nMaider Arregi 2019-05-09 13:55\nAntzuolako ezkutuko altxorrak eta historia bertatik bertara ezagutzeko aukera izango da maiatzaren 12an, domeka, Debagoieneko Turismo bulegoaren eskutik. 12:00etan hasiko da bisita gidatua eta interesa dutenek aurrez izena eman behar dute: 943 79 64 63 edo turismo@debagoiena.eus helbidean.\nAntiguako ermita, Erromaniko garaiko eliza da, Santiagoko bidean dagoena. Barruan hainbat aldare ditu: ezkerrean Santo Kristoa eta eskuinean Doloreetako Ama. Azken hori 1696an eraman zuten Arrasatetik. Ermitako irudi aipagarriena 103 zentimetroko Andre Maria da. XIII. mende amaiera eta XIV. mende hasierako egurrezko irudia, alegia.\nErrukizko Amaren parrokian egingo dute bisitariek beste geldialdi bat ere. 1524. urtean eraiki, eta 1540an egun dagoen tokia ipini zuten. Kanpandorrea, aldiz, 1866. urtekoa da eta egungo erretaula 1585. urtekoa.


Messac (Charente-Maritime) - Wikipedia, entziklopedia askea.\nBernard SEGUIN (2014-2020)\n45° 20′ 47″ N, 0° 18′ 51″ W / 45.346388888889°N,0.31416666666667°W / 45.346388888889; -0.31416666666667Koordenatuak: 45° 20′ 47″ N, 0° 18′ 51″ W / 45.346388888889°N,0.31416666666667°W / 45.346388888889; -0.31416666666667\nMessac (Charente-Maritime) (Frantzia)\nMessac (Charente-Maritime) (Charente-Maritime)\nChantillac, Léoville, Mérignac, Pommiers-Moulons, Vanzac eta Vibrac\nMessac Frantziako udalerria da, Charente-Maritime departamenduan dagoena, Poitou-Charentes eskualdean. 2013an 109 biztanle zituen.\n2007an Messac udalerrian erroldatutako biztanleak 109 ziren. Familiak 40 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 68 etxebizitza zeuden, 43 familiaren etxebizitza nagusia ziren, 15 bigarren erresidentzia ziren eta 10 hutsik zeuden. Etxebizitza guzti hauek 68etxeak ziren. 43 etxebizitza nagusietatik 29 bere jabearen bizilekua ziren, 6 alokairuan okupaturik zeuden eta 8 doan lagata zeuden; 2 etxek bi gela zituzten, 7 etxek hiru zituzten, 10 etxek lau zituzten eta 24 etxek bost zituzten. 37 etxek euren parking plaza propioa zuten azpian. 22 etxetan ibilgailu bat zegoen eta 18 etxetan bat baino gehiago zituzten.\nMessac udalerriko biztanleria-piramidea 2009an .\n2007an lan egiteko adina zuten pertsonak 58 ziren, horien artean 41 aktiboak ziren eta 17 inaktiboak ziren. 41 pertsona aktiboetatik 34 lanean zeuden (19 gizon eta 15 emakume) eta 7 langabezian zeuden (3 gizon eta 4 emakume). 17 pertsona inaktiboetatik 6 erretiraturik zeuden, 3 ikasten zeuden eta 8 "bestelako inaktibo" gisa sailkaturik zeuden.\n2000. urtean Messac udalerrian 14 nekazaritza-ustiategi zeuden, 222 hektarea erabiltzen.\nWikimedia Commonsen badira fitxategi gehiago, gai hau dutenak: Messac (Charente-Maritime)\nOrriaren azken aldaketa: 28 otsaila 2019, 23:48.


Erizaintza euskaraz ikasi ahal izateko "neurriak" eskatu dizkie Arartekoak NUPi eta Hezkuntzari - euskalerriairratia.eus\nErizaintza euskaraz ikasi ahal izateko "neurriak" eskatu dizkie Arartekoak NUPi eta Hezkuntzari\nEuskalerria Irratia 2018-04-24 11:51\nErizaintza eskolak euskaraz izan daitezela eskatzen ari dira.\nErizaintza eskolak euskaraz jasotzeko eskubidea aldarrikatzen ari dira ikasleak. Eta Arartekoak iradoki du, komenigarria litzatekeela euskarazko eskolak ematea hala nahi duten ikasleentzat.\nErizaintza euskaraz izateko eskubidea aldarrikatzen ari dira ikasleak. Ikasle horiek Behatokiaren laguntzarekin Arartekora jo dute. Eta Arartekoak iradoki du, komenigarria litzatekeela euskarazko eskolak ematea hala nahi duten ikasleentzat. Hezkuntza departamentuari eta unibertsitate publikoari egindako gomendioa izan da Arartekoak egindakoa.\nIradokizuna NUPeko Errektoretzari eta Hezkuntza Sailari helarazi zaie. Lehenak, ezintasuna adierazi du irakasleen kontratazio terminoetan. Bigarrenak begi onez ikusi du iradokizuna eta horren beharrarekin bat egiten du. Horretarako NUPekin duen hitzarmenean euskararen presentzia areagotzeko neurriak hartu ditu.\nBehatokiaren arabera errealitatea da ez dela aldaketarik eman eta soilik 2 ikasgai eskaintzen direla euskaraz gradu osoan. Horregatik, eta irtenbide baten bila, hitzorduak eskatuko dizkiete bai Errektoretzari, eta baita Hezkuntza Sailari ere, urratsak eman ditzaten.\nGaurko agerraldian Sortzen, AEK, Behatokia eta euskalgintzako zenbait kide izan dira, baita ikasleak ere.


Libros de Adultos Euskera - Librería Campus.\nBúsqueda de Adultos euskera\nLibros /\tJuvenil /\tAdultos euskera (43)\nLibros / Juvenil / Adultos euskera\nDORAI OSKOTZ, JAIONE / PRAT URZAINKI, ERNESTO\nNor dira silueta beltz betiberdin horien atzeko pertsonak? Zenbat urte dira itzal bihurtu zirela? Beste bat bihurtu behar izan ote dute? Beste nor dira gaur? Lagundu al die gordetzeak berriz hasteko? Hasteko, non? Hasteko, zertan? Nola hasi hutsetik, jakin gabe noiz arte? 1960tik 2010era bitartean, 3.000 euskal herritar inguruk ihes egin zuten beren sorterritik, eta nork bere ...\nIRIGOIEN ARANBARRI, JUAN MARI\nArgitaratu zenetik hiru hamarkada baino gehiago joan diren arren, bere edertasun guztiaren jabe izaten jarraitzen du Joan Mari Irigoienen hirugarren eleberriak, Babiloniak, aurreko bietan Oilarraren promesa eta Poliedroaren hostoak ikasitako guztia jasotzen duen kontakizun vasco-amerikanoak. Arrakasta handia izan zuen 1980ko hamarkadaren bukaeran, eta ez da harritzekoa. Iraga...\nGaztetan, Deustuko Unibertsitateko ikaslea zela, ikerketa bat egiten ibili zen nobelako protagonista, baserritarrak joan ohi diren diskoteketan ze ohitura zeuden eta horrek maiorazkoak mutilzahar geratzearekin zerikusirik ba ote zuen. Aldi berean, frankismoari kontra egiteko, Erakundean ere sartu zen, harik eta, atxiloaldi batean jasotako pasadaren ondoren, borroka-gogoak joan ...\nHERGE (SEUD. DE REMY, GEORGES)\nNueva traducción de La isla negra en euskera con el título de Uharte beltza. Es la cuarta ocasión que Las aventuras de Tintín son publicadas en esta lengua, aunque ésta es una traducción completamentenueva y actualizada. El vasco es la lengua oficial de Euskal Herria junto al castellano. Lingüísticamente es una de las pocas lenguas del continente europeo que no tiene origen en ...\nDeserrotutzat jotzen ditugu bere herritik urrun, inguru sozial eta afektibo egonkor bat lortu ezin eta noraezean dabiltzan pertsonak. Liburu honetako gizon-emakumeek, aldiz, beste deserrotze mota bat bizi dute: badute familia bat, harreman sare bat, horrek ez dakarkie bakerik ordea; galduta sentitzen dira, desoreka bat izan dezakete edo adikzioren bat akaso? azken finean, deseg...\nArratsaldeko seiak dira, euria zarra-zarra leihoko kristalaren kontra, eta Bizipox zahar egoitzako irakurketa-kluba bere saioa hasteko prest: Javiertxo gidari, eta egoitzako atso-agure kuadrilla gurpilean: Kontxi, Arantza, Rosita, Karmen, Gergori eta Gorgoni, Jesus eta Joxeinazio. Karlos Linazasorok nobelatxo bixi eta bitxi bat eskaintzen digu, umorearen paletako hainbat tonuz ...\nURZELAI ERAÑA, ANDONI\nNork bere eroa bizi du, eta batzuetan nor bere eroak gobernatzen duela ere esan daiteke, Jon Andoni Bilbao eleberri honetako protagonistari gertatzen zaion bezala. Naturaren kapritxoz burutik elbarri jaioa ?nahasia du nortasuna?, patuaren tirania du etsai txikitatik; nerabe tonto harro bat bihurtu bezain laster, berriz, irabazteko jaioa den erabateko konbentzimendua garatu du ...\nDonostia, 1813.\tJosef Bonapartek gerra galdu du, eta frantses gudarostea Penintsulatik erretiratzen ari da, Wellington jenerala buru duten oste aliatuek jazarrita. Bost urteko okupazioaren ondoren, donostiarrek ilusioz beterik espero dituzte askatzaileak, baina beldur dira frantsesek haiei buru eginez gero zer gertatuko den. Hirian gelditu ala alde egin, hortxe dago koska.\tMar...\nAmez dihardute, nondik edo handik, liburu hau osatzen duten hogeita bat narrazioek. Amei buruz, alegia. Baina baita ama izateko edo ez izateko asmo eta pultsioez. Edo ama izateko edo ez izateko modu askotarikoez, kontraesankorrez. Eta ama izateak edo ez izateak berekin dakarrenaz, edo berekin daramanaz, kasu batean zein bestean akaso betiko\nHorietaz guztietaz dihardute Goiatz ...\nUnibertsitate-ikaslea da Esther Greenwood, eta poeta bihurtzea du amets. Hilabete oso batez emakumeentzako aldizkari batean editore gonbidatu jarduteko hautatzen dutenean, beraz, ate guztiak zabaltzen zaizkiola sentituko du; New York hirian egindako egonaldi preziatua, ordea, identitate-auzien eta gizarte-arauen zelai gatazkatsu bihurtuko zaio berehala. Kontrajarritzat dituen f...\nHaurra zela sexu-abusu bat pairatu zuen Lidek, etxean bertan, Donapaleun. Gertakaria memoriaren zoko batean erdi baztertua eduki du urtetan, baina gaztaroan, Baionan bizi dela, trumilka datozkio irudiak gogora. Oroitzapenetik askatu nahian, sexura joko du ihesbide bila, drogara, plazerera, sorgortasunera? Baina Piztia hor da beti, eta ez du bakerik eman nahi. Gai mingarria hau...\nIban Zalduaren irakurlea bazara, badakizu orriotan barneratzeak zer arrisku duen; besteek kontuan izan itzulerarik gabeko bidaia bat hasteko zorian zaudetela; Zalduaren fikzioak, gaia dena izanik ere, zure errealitatea bera bihurrituko baitu.\tIdazleak Gauza esaten dion gure gatazka horri buruzkoak dira liburuko ipuinak, bere hainbat bildumatan beste gai/gatazka batzuk oinarri ...\nMartin sorterrira itzuli da. Behartuta joan zen eta behartuta itzuli da, amaren hiletetara. Joan zenean bizitza oso bat utzi zuen herrian, urte askotako une on eta txarrak, azken aldikoak oso txarrak. Ez ditu ahaztuak, ezin du, baina iraganaren itzaletan zokoratuak ditu. Itzulerak, ordea, argitara atera ditu, eta Martinek berriz ere topo egingo du maite zuen emakumearekin, alab...\nFRANKOREN MENDE KANTATZEN GENUENEAN\nHamar, bederatzi, zortzi... 1978ko ekainaren 17an, Franco hil eta 3 urtera, 40.000 lagunek parte hartzen dute kontzertu batean, Bai euskarari kanpainaren amaiera Bilboko San Mames estadioan. Gauerdi laurden gutitan, Euskaltzaindiaren ordezkariek deialdi anonimo baten edukia irakurtzen dute oholtzan: «Gauerdian bonba batek eztanda egingo du estadioan». Jarritako orduan, jendetz...\nNobela bat idazteko eszedentzia hartuta zeukala, bere betiko andregaiak utzi egingo du Koldo, ganora eta konpromiso faltagatik, eta horra non, 44 urterekin, pizzak banatzen hasi behar duen lanean eta pisu konpartitu batean bizitzen. Bakarrik egoten etsi ezinik, norbaitekin nahiko luke endredatu, edonorekin kasik, eta dantzan ibiliko da hiru emakumeren bueltan: Nagore bere pisuk...\nZerk egiten du gure gizartea den bezalakoa? Zertan eta zergatik gara aurreko belaunaldietatik desberdinak? Gure aroa bereizten duten ezaugarriak hauteman nahi ditu Iñigo Martinezek, eta, horretarako, inkontzienteki geureganatu ditugun aginduak bilatu eta definitzen ditu: bidaia ezazu, ez egon triste, izan zu zeu, zaindu zaitez, ez hartu maitasun konpromisorik, zoriontsu, bilatu...\nAitari zerbait entzunik, amatxiren bizipenen gibeletik abiatzen da Marie, Donibane Lohizuneko gaztea, Parisko ikasketak bururatzeko egin behar duen azken memoria lanerako. Ez zaio erraza suertatuko, ordea, amatxik ez baitio nahi duena emanen, eta Mariek berak ere ez baitaki zeren bila dabilen, xuxen\nKutxa batean gotorturiko oroitzapen zatiak balira bezala jasoko ditu irakurlea...\nBlokeatuta dago Ismael, bere nobela berriarekin aurrera egin ezinik, argitaletxetik deika eta epea gogoratzen ari zaizkion arren. Gauzak okertu egingo dira, gainera, bere amak istripu bat izan duela-eta, aita zaharraz arduratu behar duenean.\tJasone da senarraren idazlanen lehenengo irakurle eta zuzentzailea; gaztetan idazle izana, gero utzi ziona, baina azken urtean, gauetan or...\nLibe eta Maren elkarrekin dabiltza, eta gustura gainera. Hala ere, Libek ez du harreman bakarrean itxita egon nahi; libre bizi izan da beti, horretan sinesten du, eta horrela sentitu nahi du aurrerantzean ere. Mareni aipatu nahi lioke gaia, aipatu behar lioke, baina ez daki nola egin, ez dio min eman nahi\nBizitzak etengabe aldatzen gaitu eta hartzen ditugun erabakiek ezinbestea...\nDetektibe koxkor bat da Joanes, adar eta gona kontu ziztrinekin nola-hala moldatzen dena bizirik irauteko. Halako batean, ordea, Ondarroako portura argazki konprometigarri\tbatzuk saltzera joan, eta tiro batez hilik topatzen du bere bezeroa.\tHainbat hari dituen mataza batean nahasturik aurkituko da ikerlaria: hildakoaren alargun\tpertxenta eta bazkide potoloa kontrabando-negozio ...\nnork ez du zonbietan sinesten\nbat aurkitzen duen arte. Horixe gertatzen zaie Zoro izenekoa gazteari eta haren lagunei. Jauregi zahar baten barruan, zonbi bat ikusi bakarrik ez. Nahi gabe aske ere uzten dute Bilboko kaleetan! Zorok aitari deitu beharko dio laguntza eske. Baina Zororen aita oso-oso bitxia da, eta erraztasun ikaragarria du dena nahaspilatzeko. Zonbiak Athletic-ek...\nNancy Fraser filosofo estatubatuarraren azken hausnarketak euskaratu ditugu Lisipe bildumaren hamargarren ale honetan. Bere pentsamendua taxutu duten oinarrizko ideiak jasotzen dira; esate baterako, kapitalismoa ordena instituzionalizatu gisa kontzeptualizatzearen beharra, ordena hori posible egiten duten faktore ikusezinen azalpen xehea eta kapitalismoaren erro misogino, sexis...


Beti geratuko da areto futbola : Oarsoaldeko Hitza\nBeti geratuko da areto futbola\nOiartzungo talde gehienek emaitza kaskarrak lortu dituzte, nesken hirugarren taldeak eta areto futboleko lehen jardunaldian puntuak lortu dituzte.\nMiren Taberna izan da irabazi duen talde bakarra.\nAsteburukoa ez da Oiartzungo talde gehienentzat ona izan. Herriko bost futbol taldeetatik lauk galdu dute beren partida, eta nesken hirugarren taldea izan da asteburuan punturen bat urratzeko gai izan den bakarra. Saskilagunek ere galdu egin zuten, etxetik kanpo.\nAreto futboleko bi taldeek, berriz, punturen bat lortu zuten, ligako lehenengo jardunaldian. Oiartzunek launa berdindu zuen etxetik kanpo, eta Miren Tabernako jokalariak gustura gelditu ziren sarea zulatuz.\nOiartzun — Real Union: 1-4.\nOiartzun — Sanpedrotarra: 2-3.\nArratia — Oiartzun Antiguoko: 4-1.\nEibar — Oiartzun Intxaurdi: 4-1.\nIntxaurdi Oiartzun — Beti Gazte: 0-0.\nGaintxu AFT-Oiartzun: 4-4.\nMiren Taberna-Makax: 5-0.\nOrdizia — Oiartzungo Saskilagunak: 74-62.


Eta zu izango bazina errefuxiatu? | LAB SINDIKATUA\nAcción Social Eta zu izango bazina errefuxiatu?\nEuskal Herria abegikorra izan da betidanik. Gutako asko migranteen seme-alabak edo ilobak gara. Ez da hain zaila imajinatzen… zu izango bazina?\nNafarroako gazte langileak miseriaren atarian jarri dituen prekaritatea salatu dugu, Ernairekin batera


Irekia Eusko Jaurlaritza - Gobierno Vasco :: Haurrei eta nerabeei laguntzeko telefono-zenbakian 400 dei jaso dira lehen bi hilabetetan, orientazio eta aholku eske\nHaurrei eta nerabeei laguntzeko telefono…\nHaurrei eta nerabeei laguntzeko telefono-zenbakian 400 dei jaso dira lehen bi hilabetetan, orientazio eta aholku eske\n2010.eko abenduak 17\n116 111 telefono-zenbakia helduei ere zuzenduta dago, baldin eta haur eta nerabeen eskubideak urratzen ari diren kasuren baten berri badute\nAbian jarri zenetik bi hilabete igaro direlarik, 116 111 adingabearen telefono-zenbakian 406 dei jaso dira orientazio eta aholku eske, eremu emozionalarekin lotura duten gaiei buruz, bereziki, egoera afektibo-sexualekin, jazarpen-egoerekin loturikoak, baita kideen edo senitartekoen arteko harremanei buruz ere; telefono-zenbaki hori doakoa eta konfidentziala da.\nFamilia eta Komunitate Politikako zuzendari Loli García andrea oso pozik agertu da Eusko Jaurlaritzak adingabeei eskaintzen dien zerbitzu berriak izan duen informazio-eskaeraren maila dela-eta; urriaren hasieran iragarri zuen Enplegu eta Gizarte Gaietako sailburu Gemma Zabaleta andreak zerbitzu hori martxan jarriko zela. Zuzendariaren esanetan, onarpen-maila hori "bat dator zerbitzuaren egitekoarekin, hau da, haur eta nerabeei gizarte-babesa izateko eta gizarteratzeko eskubidea bermatzen laguntzearekin", eta denborak aurrera egin ahala, maila horri eutsi egin beharko litzaioke.\nHaur eta nerabeei laguntzeko 116 111 telefono-zenbaki europarraren helburua zera da, arriskuko edo gatazkako egoera pertsonaletan dauden haur eta nerabeei -edo hirugarren pertsonek pairatzen dituzten egoera zailen berri dutenei- orientazioa, aholkularitza edo informazioa ematea elkarrizketaren bitartez solaskide profesional batekin; profesional horrek laguntza eskainiko die, arazoaren nondik norakoa balioetsiko du eta gehien komeni den esku-hartzea zehaztuko du. "Telefono-zenbaki hori helduentzako ere bada, baldin eta haur eta nerabeen eskubideak urratzen ari diren egoeren berri badute", esan du Eusko Jaurlaritzaren Familia Politikako arduradunak.\nGaur egun, hiru bide daude zerbitzuarekin harremanetan jartzeko: telefono-zenbakia, bide nagusia da eta arreta guztia horra bideratzen da; kontsultak egiteko postontzi elektronikoa; eta sare sozialak (Facebook, Tuenti, Twiter). Erabilera handiena telefonoak izan du, kontsulten % 97, hain zuzen ere. Postontziak eta sare sozialek gainerako % 3a osatu dute.\nMartxan egon den bi hilabeteetako batez bestekoari erreparatuta, haurrek eta nerabeek baliatu dute gehien zerbitzua, guztirakoaren % 64 izan baitira; helduak, aldiz, % 36. Azken horien artetik, erdia baino gehiago (% 50,68) aitak eta/edo amak izan dira, % 17,12 bigarren eta hirugarren mailako senitartekoak, eta deien % 28,02 bizilagun eta ezagunek egin dituzte.\nArgi eta garbi, 12 urtetik gorakoak izan dira 116 111 zerbitzua gehien baliatu dutenak. Horien partaidetza-kuota % 94 izan da, eta adin horretatik beherako haurren kontsulten kasuan, % 6 izan da. Loli García andrearen arabera, datu hori koherentea da 12 urtetik gorako nerabeen ohiko zirkunstantzia eta aukerekin; izan ere, "adin horretan autonomizazio-prozesu bati ekiten diote, eta prozesu horrek, nerabezaroarekin loturiko beste hainbat faktorerekin batera, hainbat baliabide baliatzeko aukera ematen die, telefono-zerbitzu hori, esaterako". Neskek kontsulta gehiago egin dutela ere egiaztatu da.\nLogikari jarraiki, zerbitzu berriari buruzko informazioa nahi zuten deiak izan dira; horietaz gain, 116 111 telefono-zenbakiaren call centerrean jasotako kontsulta kopurua kontuan izanik, harreman afektibo-sexualak bereziki interesatzen zaizkie adingabeei. Deien % 21 honako gai hauei buruzkoak izan dira: mutil-lagun edo neska-lagunarekiko harremanei, harremanak eteteari eta lehen sexu-harremanaren gaineko zalantzei buruzkoak.\nJazarpen-egoerak (% 15) ere ohikoak izan dira kontsultetan, baina bat bera ere ez da hartu bullingeko kasu larri edo oso larritzat. Pertsona horiei orientazioa eman zaie aurre egiteko jarraibideen bidez eta senitartekoei jakinarazteko mekanismoen bitartez (adingabeen kasuan) eta ikastetxeko langileetara bideratu dira (helduen kasuan).\nParekideen arteko harremanei dagokienez (kideak, adin bereko lagunak eta abar), kontsultak (% 13) koadrila-aldaketarekin eta gaizki-ulertu nahiz haserreekin izan dute zerikusia; kontsulta horiek guztiak adingabeek egin dituzte.\nFamilia-harremanei buruzko kontsultak (% 11) familia-eremuko komunikazioarekin eta konfiantzarekin loturikoak izan dira, esate baterako, haur eta nerabeek eskolako emaitza txarren berri etxekoei emateko izaten dituzten zailtasunak. Autolaguntzaren atalean (% 10), entzunaldi aktiboa nabarmentzen da, baita konponbideen bilaketa parte-hartzailea ere, bai helduekin, bai adingabeekin.\nHalaber, beste zenbait dei ere izan dira behar ez bezalako kontsumoekin, genero-arloko tratu txarren ustezko egoeren jakinarazpenarekin eta ciberbullingarekin loturiko problematikei buruz.\n2011.eko ekainak 10\n116 111 telefonoaren zabalkundea sustatu du Enplegu eta Gizarte Gaietako Sailak\n2011.eko martxoak 23\n116 111 telefonoak bost hilabetetan hirukoiztu egin du aurreko bi urteetan jasotako deien kopurua\n2012.eko apirilak 05\nHarreman afektibo-sexualak eta ondoez psikologikoa dira adingabearen telefonoari egindako kontsulten arrazoi nagusia\n2019.eko apirilak 24\nBeatriz Artolazabal: “Haurrei eta nerabeei arreta emateko Zeuk Esan zerbitzua zabaltzen ari da”\n2010.eko urriak 06\nEnplegu eta Gizarte Gaietako Sailak 116 111 telefono zenbakia, hots, haurrei eta nerabeei laguntzeko telefono zenbaki berria, jarri du abian\n2012.eko martxoak 21\n116111 telefonoak bere hedapena zabaldu du Tuentiko kanpaina baten bidez\n2017.eko azaroak 20\nBeatriz Artolazabal: “Zeuk Esan zerbitzuak haur eta nerabeentzako laguntza eskaintzen du eta berehalako baliabideak ematen ditu”\nBeatriz Artolazabal: “Zeuk Esan zerbitzuak irudia eguneratu eta adingabeetara hurbildu da”\nToña eta Uriarte sailburuek Zeuk esan gazteentzako arreta telefonoaren garrantzia nabarmendu dute jasotako deiak % 40 gehitu dira\n2015.eko azaroak 20\nEusko Jaurlaritzak adingabeen Zeuk Esan arreta-zerbitzua indartu du, kanpaina batekin eta erreminta berriekin


Espainiako Gorteetarako hauteskundeak. Elkarrizketa. Uxue Barkos. Geroa Bairen Kongresurako hautagaia\n«Indarkeria amaituta, UPNren argudio nagusia amaitu egingo da»\nDiputatu bat lortzea zaila izango dela esan arren, Geroa Baik «nafar abertzaleen ahotsa» Kongresuan entzunaraztea du xede. Geroa Bai eta Amaiur proiektu desberdinak direla azpimarratu du.\n2011-11-08 / Joxerra Senar\nHirugarren aldia da Uxue Barkos (Iruñea, 1964) Espainiako hauteskundeetara aurkezten dela, baina oraingo honetan baldintzak aldatu egin dira. Geroa Bai koalizioaren zerrendaburu izango da, eta helburua Kongresuan eserlekua lortzea bada ere, oraingoan aurreko bi aldietan baino «askoz ere zailagoa» duela aitortu du. Dena den, «ilusio berberarekin» egin dio aurre erronkari Barkosek. Haren ustez, koalizioak posible du UPN-PPri inkestek iragartzen dioten hirugarren eserlekua kentzea. Hala ere, ez du uste diputaturik ez lortzea porrota litzatekeenik, eta, horregatik, garrantzia eman dio Geroa Baik lor dezakeen boto kopuruari, «herritarren borondatea delako apustu politiko baten arrazoia».\nNafarroan bost eserleku daude jokoan. Zure ustez, nolakoa izango da mapa politikoa azaroaren 20an?\nBeti lehiatu gara inkesten aurka. Oraingoan gure aukerak zailtasun handiak dauzka, baina ez proiektua martxan jartzeko, baizik eta alboan diren beste proiektuen indarra baretzeko. Inkestek joera bat ezartzen dute, baina, aldi berean, herritarren borondate politikoak du azken hitza.\nZergatik NaBairen barruan Aralarrek proposatu zuenean Amaiurreko alderdi bultzatzaileekin negoziatzea EAJk eta Zabaltzen-ek hasieratik ezezkoa eman zenuten?\nAralarrek proposamen bat egin zuen, eta NaBai osatzen dugun gainerakook beste bat egin genuen: maiatzaren 22ko emaitzak kontuan hartuta, Nafarroa Bai mantentzea. Beraz, ez genuen ezezkorik eman. Maiatzean argi eta garbi geratu zen nafar abertzaleek bi proiektu dituztela, eta biei eman dietela baiezkoa.\nAro politiko berrian, alderdi abertzaleek gogoeta bateratu bat egin behar zenukete UPNri aurre egiteko estrategiari buruz, ala bakoitzak bere bidea egin behar du?\nProiektu desberdinak dira, nahiz eta hainbat gaitan helburu berberak izan. Elkarlan esparru zabala dugu jorratzeko. Hala ere, proiektuak ez dira berdinak. Batetik, nahiz eta NaBairen eta orain Geroa Bairen gehienak abertzaleak izan, guztiak ez dira abertzaleak. Gure helburuetako bat izan da elkarrekin lan egiteko lan esparru berezi bat lortzea. Bigarrenik, Kongresuan nafar abertzaleon ahotsa entzunaraztea nahi dugu —guretzat oso-oso garrantzitsua da taktikoki— eta azkenik, instituzioetan parte hartzea normaltasun osoz. Ez dakit nolakoa izango den Nafarroako gainerako abertzaleen ahotsa Madrilen, baina azken 40 urteko historiak dio azkenean isildu egiten dela.\nETAk armak uzteko erabakiak zertan aldatuko du Nafarroako politika?\nUPNri eta ustez ezkerrekoak diren eskuindarrei [PSNri] azken urteotan errentagarri atera zaie indarkeria abertzaleon asmoekin eta estrategiekin parekatzea. Nire ustez, bakearekin batera estrategia hori hautsi egingo da. Ikusi dugu tarten afera dela eta, Yolanda Barcina presidenteak zer-nolako diskurtsoa egin duen terrorismoa eta indarkeria behin eta berriz aipatuz. Indarkeria amaituta, haien argudio nagusia amaituko da. Gauzak poliki-poliki aldatuko dira.\nHala ere, ETAren agiriaren ondotik, Euskal Herrian UPN da diskurtsoa aldatu ez duen alderdi bakarra.\nKomunikatua ezagutu ondoren, estatu espainiarrean alderdi guztiek onartu dute bide berria ireki dela, PPko eskuin muturrak eta UPNk izan ezik. UPNk azken 30 urteotan politika bakar bat egin du: indarkeriaren ikurra astindu, errentagarritasuna atera eta bere politika txarrak estaltzeko.\nHainbat alderdik proposatu dute gatazkaren arrazoi politikoei heltzeko mahai bat osatu behar dela.\nBakea eraiki behar da, eta mahai baten inguruan politika egin. Elkarrizketa da politikaren sustraia. EAEn ikusi dugu asmo hori dagoela, nahiz eta gauzak poliki doazen. Nafarroan, berriz, Barcinaren asmoa da eztabaida hiltzen uztea. Ziur naiz gizarteak, azkenik, ETAren amaiera bideratzea lortu duen bezala, lortuko duela alderdiak ere bere baitan jartzea.\nRaxoik irabaziz gero, uste duzu Aieteko Adierazpenaren bigarren puntuari helduko diola eta bere alderdiko sektore gogorrena kontrolatzea lortuko duela?\nHor dago gakoa. Zer-nolako presioa egingo duen sektore horrek. Ezkor naiz, ikusita euskal gatazka ikur bat izan dela Espainian bestelako arazoak estaltzeko, eta aldi berean, uste dut Raxoik argi duela benetako aukera dela honako hau. Komunikatuak esaten du esaten duena, eta gizarteak exijitzen du exijitzen duena. Ez bakarrik ETAri. Baita Espainiako Gobernuari ere.\nDiputatu gisa bi legealdi egin dituzu, hain justu Zapaterok agintean eman dituen biak. Nolako balorazioa egiten duzu haren ondare politikoaz?\nPolitikoki, Zapaterok asmo onak baina emaitza kaskarrak izan ditu. Mahai gainean jarritako asmoei ez die indar politikorik eman. Hasieran, diskurtso interesgarria zeukan, baina azkenean, kea besterik ez dira izan haren adierazpenak: Ibarretxeren plana atzera bota zuen, alternatibarik jarri gabe; Katalunian gauza bera egin zuen, eta sozialki lehen legealdia ahula izan bazen; bigarrenean, zer esanik ez. Lege proiektu zibil batzuk interesgarriak izan dira —ezkontza homosexualak, genero indarkeria, menpekotasuna— baina legedi berriari ez dio administrazioaren indarra eman. Azkenean, zein da Zapateroren emaitzarik esanguratsuena? PPren gehiengo absolutua. Dagoeneko, inork ez du zalantzan jartzen.\nEta zer ekarpen egin du Uxue Barkosek diputatu gisa?\nHerritarrei dagokie estimatzea. 350 eserlekuren artean, eserleku bat baino ez da, baina ederra izan da nafar ezkertiarren eta abertzaleen ahotsa eramatea Madrilera, eta proiektu txikiak hona ekartzea. Gainera, argi eta garbi baldintzatu dugu UPNren eta PSNren jarrera hauteskundeei begira. Nafarroa Bai iritsi arte, Nafarroako gaiak ez dira arruntak izan Kongresuaren egunerokoan. UPNren hausturak ere zerikusia du azken zortzi urtetako lan horrekin.\nEspainiako egoera ekonomikoaz baliatuta, zentralizazio oldea datorrela diozu. Nolakoa izango da?\nUPDk, adibidez, argi dio eskubide historikoak bertan behera uzteko prest dagoela; Raxoik, berriz, horrelako adierazpen batzuk egin ditu. Zentralizaziorantz pixkanaka neurriak hartuko dituztelakoan nago. Horrela amaitu zen legealdia: Konstituzioaren erreforma bat hitzartu zuten PPk eta PSOEk (UPNren botoarekin) eta defizitari muga bat jartzea baimendu zuten, Nafarroak eta gainerako euskal lurraldeak bere kabuz erabakitzeko gai diren arren. Hor dugu berzentralizazioaren iragarkia. Gero, aldundien aurkako neurriak edo Kongresuko diputatu kopurua murrizteko neurriak hartuko dituzte. Denak du kutsu bera.\nKrisiagatik zigor politikoa jasoko du PSOEk. Nafarroan, ordea, UPNk ez du zigor politikorik jaso. Zergatik?\nNik ere neure buruari egiten diot galdera hori. PPk eta UPNk lortu dute krisiaren lehen azterketa gainditzea. Tresna mediatiko izugarri boteretsuak dituzte, eta lortu dute erantzule bakar bat ematea: Zapatero. Horregatik, parte hartze politikoaren tresnarik garrantzitsuena da zer-nolako informazioa iristen zaien herritarrei. Espero dut hauteskundeak mugarri izatea Nafarroan, eta herritarrek murrizketen arduradunei erantzun bat ematea.


Eskola Berria - Arauak\nZu hemen zaude: Home Arauak\nGure umeak eskolan matrikulatzen ditugun momentutik aurrera, eskola komunitateko kideak bihurtzen gara. Beraz, gure jarrera eta portaerek badute eskolako bizitzan zer ikusirik. Bai helduok eta baita umeok, badugu gure erantzunkizuna eskolan den elkarbizitzan, onerako edo txarrerako. Honako hau ongi betez gero gure Eskolaz gehigo gozatuko dugu.\nEskolara sartzeko ordutegia, irteerakoa eta baita ere eskola kanpoko jardueren ordutegia betetzea beharrezkoa da.\nErrespeto jarrerak (arazoak konpontzeko erabiltzen ditugun tresnak, besteekin harremanetan jartzeko estratejiak, harreman horietarako abileziak…) ikasi egiten dira, gure seme-alabek nagusiok egiten duguna errepikatuko dute, eman diezaiegun tajuzko eredua.\nEskolako hezitzaileak profesionalak dira eta gure umeen heziketan duten eragina oinarrizkoa da. Lagundu diezaiegun beraien betebeharrak burutzen.\nOso garrantzitsua da umeen garbitasuna zaintzea. Lagundu diezaegun eredu osasuntsuak betetzen eta ikasten, bizitza guztirako izango dituzte eta.\nAltzari, liburu, ate, lehio, komun, aldegela, kirol tresna, jokoek … balore ekonomiko eta soziala dute. Zain ditzagun eta ganorazko erabilera egin dezagun.\nGurasoon ardura gure umeez arduratu, zaindu eta atontzea da eskolako ordutegia amaituz gero, eta beraz beti egon behar dira beraien ardura izango duen norbaiten pean.\nEskolako ordutegian (9:00etatik 16:30etara) arazoren bat sortuko balitz, dagokion pertsonari zuzendu gaitezen gauzak argitu eta zuzentzeko: irakasleak, zuzendaritza taldea, jantokiko arduraduna …\nEskola kanpoko jarduera bakoitzak badu bere koordinatzailea (guraso bat). Zerbait izan ezkero haiengana jo dezakegu.\nArratsaldeetan 16:30etatik aurrera patioa zabalik dago (neguko ordutegia 18:30 arte, udako ordutegia 19:00 arte) “Eskola Berria” guraso Elkarteak garatzen dituen beste jarduerak bezala. Jarduera hau aurrera jarrai daitela nahi badugu, familia bakoitza esparru honen erabilera egokiaz arduratu behar da.\nHeziketa komunitate bateko kideak gara eta bertan jarduerak euskeraz garatzen dira. Ahalegindu gaitezen gure hizkuntza erabiliteaz, pertsona bakoitzak bere gaitasunaren neurriz.\nBehe Solairuko Komunak\nPolikiroldegia, Gimnasioa eta Gelak


Irekia Eusko Jaurlaritza - Gobierno Vasco :: Euskadik hiru urte lehenago zabalduko ditu belaunaldi berriko sareak\nEuskadik hiru urte lehenago zabalduko ditu…\n\nEuskadik hiru urte lehenago zabalduko ditu belaunaldi berriko sareak Iturria: Irekia\n\n\n\n\n\n\n\n\n\n\n\n\n\n\n\n\n\nEuskadik hiru urte lehenago zabalduko ditu belaunaldi berriko eta 4G-ko sareak. Hori da gaur Eusko Jaurlaritzak eta Euskaltel, Orange, France Telecom, Telefónica, Vodafone eta Kutxabank-ek Lehendakaritzaren egoitzan sinatu duten protokoloaren helburu nagusietako bat.\nPatxi López lehendakaria buru izan den ekitaldi horretan, bost entitateek konpromisoa hartu dute egokiak diren formulak aztertzeko eragileen negozio-planetan bildu ez diren herri eta enpresa-zentroetara zuntz optikoaren azpiegiturak epe labur-ertainean eramateko inbertsioak bideratzeko (ziurrenik enpresa bat sortuko da) datozen hilabeteetan.\nEkimen hori legegintzaldi honetan Lidera Estrategiaren baitan aktibatzen den laugarren proiektua da, ibigailu elektrikoa (Mercedes eta Repsol), sare elektriko adimendunak (Iberdrola) eta gas naturala garatzeko sinatutako akordioen ondoren.\nArlo publikoaren eta pribatuaren arteko lankidetza hau datorren astearteko Gobernu Kontseiluan onartuko den Euskadi 2015eko Agenda Digitalaren baitan burutuko da. Hain zuzen ere, ekimen hori izango da Informazioaren eta Komunikazioaren Teknologiak (IKT) enpresentzako eta herritarren eguneroko bizitzarako benetako aukera bihurtzeko gida.\nGaur sinatutako protokoloaren xedea da Euskadi banda zabal ultralasterreko sareen arloan erreferentzia diren herrialdeen mailan kokatzea. Ekintza honen bitartez, honako hauek lortzea espero da:\n- Banda zabal ultralasterraren zerbitzu-eskaintza udalerri guztietara zabaltzea.\n- Ahalmen (banda-zabalera) handiko komunikazioetarako ezinbestekoak diren zerbitzu eta edukiak ahalbidetzea.\n2.- Gizartearentzat eta ingurune sozio-ekonomikoarentzat:\n- Sare ultralasterren zabalkundean inbertsioak egiteko sarrera oztopoak murriztea, beste moduren batera horrelako sarerik izango ez zen tokietan, edota sare horien sarrera aurreratuta.\n- Belaunaldi berriko sareen arloan erreferentzia diren herrialdeen mailan jartzea Euskadi.\n- Euskadin garapen ekonomiko eta soziala sustatzea, IKTek ekoizpena, berrikuntza eta hazkundea (lehiakortasuna handitzea eta enplegua sortzea) bezalako alderdietan duten eragin guztiz positiboaren bidez.\n- Arlo publikoaren eta pribatuaren arteko esperientzia berritzaile bat garatzea banda zabaleko belaunaldi berriko sareen sustapenean, erreferentzia edo praktika on gisa aurkeztu ahal izateko 2020rako Europako Agenda Digitalaren baitan.\nGaurko protokoloa sinatu aurretik, Eusko Jaurlaritzak iaz “Banda Zabal+” azterlana egin zuen, komunikazio elektroniko ultralasterren zerbitzuak (Next Generation Access Networks) sustatzeko Euskadin. Hor ezarri ziren lehen jarduera-ildoak.\nEusko Jaurlaritzak egindako ikerketa honetan helburu hauek ezarri dira 2015erako:\n• Zuntz optikoko lotuneak izatea 100 biztanle baino gehiagoko hiriguneetan, eragileek herritarrei belaunaldi berriko zerbitzuak eman ahal izateko lurralde guztian 30-100 Mbps-ko abiaduran.\n• 1 Gbps-ko zerbitzu ultralasterrak teknologia- eta negozio-zentroetan kalitate profesionalarekin eskaini ahal izateko beharrezko azpiegitura ezartzea.\n• Gutxienez 30 Mbps-ko azken belaunaldiko zerbitzu mugikorrak izatea biztanleen % 90entzat, 5.000 biztanletik behera dituzten herrietan eta garraio bide nagusietan. Hartara, ziurtatuko litzateke 4G-ko zerbitzu mugikorrak orokortu direla.\nEkitaldi honetan izan dira, lehendakariarekin batera, Bernabé Unda, Industria, Berrikuntza, Merkataritza eta Turismoko sailburua; Alberto García Erauzkin, Euskalteleko presidentea; Fernando Ballestero, France Telecom Españako idazkari nagusia; Francisco Javier Zorrilla, Telefónicaren iparraldeko lurralde zuzendaria; Juan Antonio Gomara, Vodafoneko iparraldeko lurralde-zuzendaria; eta Alicia Vivanco, Kutxabank-en Industria Partaidetzako eta Proiektu Finantzazioko zuzendari nagusia.\nintervencion_integra_lhk_li... behera kargatu (10 MB)\nlhk_interneterako_sarbidea_... behera kargatu (400 KB)


Baigorri | baztango haizegoa\nPosts Tagged ‘Baigorri’\nNafarroa bat bakarra.\nPosted in Bestak eta ospakizunak, Napar erreinua, Uncategorized, tagged Albretrko Juana III., Baigorri, Basaizea Elkartea, Nafarroan eguna, Shakespere on apirila 26, 2009| Leave a Comment »\n... Goi eta beherik ez da enetzat, Naparro bat da bakarra… kantatzen zuen Xalbadorrek (Urepeleko bertsolari famatuak) “Naparrori” abestian eta halaxe da! Bat da Nafarroa, denon ama eta bere zañetan dagon odola, euskara da. Nafarro hori Apirile guztietan bizirik dago Baigorriko karriketan, Nafarroaren eguna ospatzerakoan.\nLehenengo Nafarroaren egunak, Franko il ondoren hasi ziren. Mugaren bi aldeetako herriak euren arteko arremanak sortzeko. Baigorri eta Tafalla herriak senidetu ziren, lenbiziko Nafarroaren besta hori udalak antolatu zuten eta mugaren bi aldeetako Nafarroak elkartzea zuen elburu.\nGeroago, egoera politikoarengatik, besta ez zuen segidarik izan erakunden aldetik. Baino bai Baigorriko herritarren aldetik eta zenbait gazte erabaki zuten ospakizunarekin aurrera egitea. Gaur egun Baigorriko Basaizea elkarteak antolatzen du Nafarroaren eguna (30 urte daramate) , ekitaldi jendetsua eta ezaguna bilakatu dute, besta eta aldarrikapenak bat eginez.\nBasaizea Elkarteak aurten 30 urte bete ditu, 30 urte hauek eskuz-eskuz, belaunaldi baelaunaldiz eramanak izan dira, bidean kide batzuk, betiko agurra ere emanez. Basaizea ez du bakarrik egun hau antolatze, baizik kultur ekimenaz betetatako hilabete oso bat. Baigorriko kulturaldia izena darama eta Nafarroaren Eguna, kulturaldiaren azken ekitaldia da.\nAurten, Kulturaldi hortan barna, Elizondon “Nafarroari” Kantaldia antolatu zuten. Espektakulo xumea baiana “biziki” ederra. Hainbertze artista parte hartu izan zuten (lur aretoko edozein lekutik aterata); Erramun Martikorena, Ansa ahizpak, Fermin Balenzia, Xendarineko ahizpak…hainbertze talde; Bankarrak, Orbaizetakoak,Tafallakoak, Baigorrikoak, eta baita ere baztandarrak haritu ziren; Amaiurko gaztelu taldea, Baztango hainbertze herritako herritarrez osatua eta Erantsungo taldea. Baita ere Pierre Erramouspe bere 82 urtekin eta Alexandro Bordagarai bertsolariak, Marta Moreno joteroa …\nBaigorriko Kulturldiko ekitaldirik ederrena (niretzat) Nafarroaren bezperan Baigorriko eliza zoragarri hortan egiten den musikaldia da. Aurten (2009) beit bezala ederki bete da eta Tolosako et incarnauts ganbara orkestra, Eltzegor taldea eta Baigorri & Iruñako gaiteroak izan ziren.\nDoneztebe eliza zoragarria da eta eraikitze lanak XI. mendean amaitu ziren. 1253an, Tibalt II.a Nafarroako erregeak Doneztebe elizako patronatua Orreagakopatronatuari eman zion. Eliza egurrezko graderioa du eta bertze garai bazutara (irudimenez) bidaiatzen dizu, edozein momentuan William Shakespearen antzelan bat ikusi behar duzula dirudi.\nShakespearrek! doike! bera izan zen “munduaren mirespena, Nafarroa izango zela” erran zuna. Esaldi hori hau 1594 idatzita utzi zuen “Galdutako maitasun-lanak” gortesau komedian. Istorioa Nafarroako Erregearen gortean gertatzen da.\nGortea Pau zegoen eta erregiña Albreeteko Juana III.na zen. Garai haietan, 1512 ko inbasioatik Nafarroaren zati bat (Pirineotik hegoaldera) gaztelaniarren eskutan zegoen baina Nafarroa, Europako estatu aske bat gise bizirik segitzen zuen, Baigorritik Bidaxuneraino, gaur egun Baxe Nabarra izenarekin ezagutzen dugun lurraldea eta garai hartan ultrapuerto deitzen zena. Estatu Libre horretan Juana III.ak gortea humanistaz, renazentistaz, reformistaz bete zuen eta jakindura eta kultura bulzatu zituen.\nEgurrezko aulki zahar hoietan exerita eta musikariak entzuten nengoela irudimenarekin Juana III.ren gortera bidaiatu lintzen.\n(bideoa “eskunabarrak” higotakoa youtuben)\nP.D. 2009ako Nafarroren eguna apirilako 26ko Igandean ospatu zen


Félix Baltistan Fundazioaren lana Pakistaneko Hushe araneko emakumeekin\nTestua: Sarai Martin, Felix Baltistan Fundazioaren Generorako arduraduna.\nGenero ezberdintasunak garapeneko arazoen iturria dira. Hor daude esaterako, pobreziaren feminizazioa, egituren indarkeria emakumeen kontra, giza eskubideen urraketa eta gizonezkoena baino bizi-itxaropen laburragoa izatea, besteak beste. Felix Baltistan Fundazioaren (FBF) laguntzaren bitartez emakumeek komunitatearen arloetako partaidetza nola handitu den eta zenbait proiektutako ahotsa nola bihurtu diren azaldu nahi du artikulu honek.\nGarapenean, emakumeen partaidetza zergatik da garrantzizkoa?\nGarapeneko Genero Ikuspuntuaz (GGI) emakumeak eta desabantailan dauden beste kolektiboak ahaldundu nahi da, genero oinarrizko beharraz betez, janaria, etxebizitza ura eta autoaskitasuna bermatzeko; ikuspuntu horrek egituren desberdintasunak gainditu nahi ditu, komunitatearen mobilizaziorako gaitasunaren bidez; eta giza proiektuen identifikazio, diseinu zein gauzatzean bai gizonezkoek, bai emakumezkoek parte hartu behar dutelako ustekoa da.\nHushé aranean bezala, benetako gizarte paritarioa eraikitzeko, ezinbestekoa da zenbait baliabide erabiltzea eta politika bereziak garatzea, emakumeek kontuan har dezaten, euren zaurgarritasun egoera, bai arlo pribatuan bai arlo publikoan, eta berariazko beharrak agerian aitortzeaz gain, emakumeak izateagatik nozitzen dituzten ezberdintasun historiko eta egituren zuzengabekerien ezabapenaren berma direnak. Horregatik, emakumeen ahalduntze eta genero ekitatearen inguruko proiektuen inbertsioa behar-beharrezkoa da, gizarte osoaren baldintza ekonomiko, sozial eta politikoak hobetzeko ez ezik, osoko hiritargoa lortzeko ere. Justizia soziala eta giza eskubideen kontua da.\nHushé aranaren kokapena\nEgun, Gilgit-Baltistán (Hushé aranaren kokalekua) eskualdea Pakistan da administratiboki baina geografikoki bi potentzien artean banaturik dago, Pakistan eta India, 50 urte baino gehiago amaierarik gabeko gatazkan dihardutenetan, alegia. Arazo honek ekartzen du, India eta Txinaren arteko mugen itxiera zibilentzako. Hushé arana muga horietatik 60-100 kilometrotara dago eta horregatik haren isolamendu geografikoa gero eta handiagoa da. Herrialdeko beste eskualdeekin konparatuta Hushé-ren bazterkeria eta botere publikoak haren garapenerako azaldu duten interes eskasaren arrazoi nagusiak egoera politiko zaila eta biztanleri urriaren urruntasuna zein inkomunikazioa dira. Hushé aranak dimentsio gutxiko etxe hauskorrak biltzen ditu. Bertako biztanleak biziraupen nekazaritzari esker bizi dira: garia, autokontsumorako barazki ekoizpen txikia, muxurkak, eta beste fruta batzuk; aberatsek oilo, ardi eta behiren bat izan ahal dute. Nekazal ekoizpena ez da oinarrizko beharrak asetzera iristen. Biziraupen nekazaritza hau emakumeen eskuetan dago gehien bat; nekazaritzaz eta abeltzaintzaz arduratzen dira eta baita edadetuen eta umeen zaintzaz. Gizonak, berriz, zamaketari moduan edota nazioarteko ibiltari edo mendizaleen ibilaldietako gidari gisa bilatzen dute lana.\nEmakumeen bizitza aranean\nHushé aranean errealitate gogor batekin topo egiten dute. Emakumeek oztopoz beteriko bizitza daramate eta ezin dute aurrera egin haien autonomia eta heziketa pertsonalean. Goizeko lauretan altxatu eta gelditu gabe aritzen dira lanean gaueko hamarrak edo hamaikak arte. Haien atazak hauek dira: familiaren zaintza (senarra, seme-alabak eta pertsonak edadetuak barne etab.), etxeko lanak, esaterako, kuzinatzeko egur eta ur bila joan, errekan garbiketak egin, jakiak lortu etab.), landako lanak (ordu asko ematen dituzte ereintzan eta gari uzta biltzen); finean, familiaren bizitzaz eta nekazaritzaren mantentze lanez arduratzen dira. Horrek ekartzen die beraientzat astirik ez izatea eta osasunean hutsune handiak. Tokiaren garaierak eta klimatologiak nekazaritza zailtzen dute, horregatik, energia berriztagarrien erabileran, negutegietan, kontserbazio ikastaroetan etabarretan lan egiten ari da, baliabide eskasei etekin onena ateratzen ikas dezaten.\nAzken urteotan, emakumeek, emakume moduan, euren eskubideen kontzientzia hartu eta eskubide horiek erabiltzen hasi daitezen ahaleginak egin dira. FBF-k abian jarri duen proiektuak emakumeen komunikazio eta prestakuntzarako espazio bat sustatzen du. Machulo-n (FBF-en ekintzen kokapena) Vocational Centre bat sortu du emakumeek haien ikastaroak, bilerak eta aktibitate komunak etab. egin ditzaten. Bilerak egiteko espazio bat da, haien beharrak elkarri kontatzeko aukera ematen diena; bertan beraiei interesatzen zaizkien aktibitatean antolatzen dituzte, esaterako, nekazaritza, higienea, elikadura, esku lan eta abarrekin zerikusia duten ikastaroak.\nMachulo-ko emakumeak herriko auzoetako ordezkariez batzorde bat ostu dute. Bertatik aktibitateak koordinatu eta antolatzen dituzte. Ezin da ahaztu, bide horretan komunitateko sektore kontserbadoreenak jartzen dizkien oztopoek ekimenak zailtzen dizkietela. Emakumeei soilik dagozkien baldintzek eskola uztea eta emakume eta ama rola goiz hartzea ekartzen dute. Emakumeek ez dute gizonezkoek duten errekurtsoen irisgarritasun bera, ez eta bidea zabalduta bizitza publiko eta komunitarioan parte hartzeko. Hala eta guztiz ere, familien eta komunitatearen sostengurako egiten duten lan hasi berria nekaezina da, eta horregatik haien ahaleginak, aktibitateak eta heziketa pertsonala berrindartu behar ditugu. Emakume eta gizonen arteko berdintasuna eta horrekin batera, Hushé-ko komunitateen garapen integrala soilik lortuko da azken gako horiek erabiliz.\nHushé araneko emakumeen aurrerapenak\nHushé aranean estreinakoz 31 emakumez osaturiko taldea sortu da joan den maiatzaren 31ean. Komunitate guztiak ordezkatzen dituzte eta hasieratik emakumeen ikuspuntuak eta beharrak kontuan hartzen dituen garapen eredu sostengarriaren eredua lortzeko asmoa izan dute. Taldea lortu da araneko komunitateetan mugimendu sozialaren prozesua bete ondoren. Prozesu horretan nabarmentzekoa da, lan karga handia eta familietan eta komunitateetako ardura izanda ere, garapenerako bidean parte hartze handia izan nahi dutela emakumeek. Gainera, zenbait komunitatetan, bilera mistoak izan dira. Horrek gizonezkoen aurrean estreinakoz hitz egiteko parada eman die.\nAraneko emakume guztiek osasun zerbitzuei lehentasuna eman behar zaiela uste dute, bereiziki haurdunaldietan inolako babesik ez dutelako. Azken hilabete honetan bi emakume zendu dira arrazoi horrengatik. Bigarren lehentasuna Vocational Centre bezalakoak izateari eman diote, gaitasunak handitzeko, heziketa profesionala eta pertsonala izateko aukera baitago bertan. Espazio horietan hainbat prestakuntza jasotzeko parada izango lukete, eta horren ondorioz aukera gehiago izango zuten haien arazoak beste emakumeekin konpartitzeko. Hori autonomia lortzen lagunduko lieke etorkizunean. Haien aurrerapenean beste hirugarren traba identifikatu dute: hezkuntza falta. Lau emakumeetatik hiru analfabetoak dira; gizonen kasuan, berriz, bostetatik bi. Ondoren, ospitalera joateko garraioa hobetu behar dela iritzi dute. Horretaz gain, nekazaritza eredu berrian emakumeen presentziarik eza eta zenbait komunitatetan ura edangarriaren irisgarritasun murriztua identifikatu dute. Garapen eredu berrian aurreratzeko emakumeek bertan parte hartu behar dutela ulertzen hasiak dira komunitate horietako gizonak. Emakumezko liderrak agertzen hasi dira eta emakumeei sarbidea errazten dieten nekazalgo elkarteak sortu dituzte. Urte hauetan Machulo-ko Vocational Centre-n 150 emakumek prestakuntza jaso dute. Gainera, emakume batek ekitaldi publiko batean lehenbiziko aldiz hitz egin du; horretaz gain, Saling eta Thalis bezalako herrietan beste komunitateetan Vocational Centres berriak sortzen ari dira. Aurrerapen hauek txikiak diruditen arren, baltí bezalako kultura isolatu eta tradizionalean oso esanguratsuak dira. Horregatik, komunitateren barnean gatazkarik sortzen ez duten estrategiak abian jarri behar dira, betiere, komunitateak beste etorkizun bat izan dezakeela ikus dezaten.


Equate Beauty Wedge aplikatzaile belakiak, latexik gabeak, 100 unitate | Beautyshop.ie\nHasiera / Brand New / Equate Beauty Wedge aplikatzaile belakiak, latexik gabeak, 100 unitate\nE bitaminaz bustitako kalitate handiko latexik gabeko aparrarekin egina, Equate Beauty Wedge Applicator belakiak egokiak dira likido, krema eta hauts kosmetikoak aplikatzeko eta nahasteko. Gainazal leunak, ertzak garbiak eta izkin zehatzak konbinatzeak triangelu formako belakiak edertasun tresna ezin hobea bihurtzen ditu. Erabili ertzak eta ...\nE bitaminaz bustitako kalitate handiko latexik gabeko aparrarekin egina, Equate Beauty Wedge Applicator belakiak egokiak dira likido, krema eta hauts kosmetikoak aplikatzeko eta nahasteko. Gainazal leunak, ertzak garbiak eta izkin zehatzak konbinatzeak triangelu formako belakiak edertasun tresna ezin hobea bihurtzen ditu. Erabili ertzak eta izkinak zehaztasunez ukitzeko eta begien eta sudurraren inguruko gune txikietan nahasteko.\nGainazal leunek estaldura leuna eta uniformea ahalbidetzen dute aurpegi osoan. Belaki kosmetiko hauek bota edo garbitu eta berriro erabil daitezke. Saihestu makillaje eskuila arrunten pastelak. Sentitu makillaje artista profesionala bezala, nabarmendu zure edertasun naturala eta utzi zure larruazala distiratsua Equate Beauty Wedge aplikatzaile belakiekin. Equate Beauty-k ulertzen du edertasuna ez dela azal sakona soilik. Edertasun produktu berrienen aukeraketa zabalarekin Equate Beauty-k zure onena izaten laguntzen dizu.\nE bitaminaz betea\nTriangelu formak makillaje eta nahasketa eraginkorra ahalbidetzen du\nAurpegi osoko estaldura leuna eta uniformea ahalbidetzen du\nEzin hobea bidaiatzeko


Markaketa lengoaia hedagarria (XML) xede orokorreko markaketa lengoaia da. Lengoaia hedagarri moduan sailkatuta dago, erabiltzaileek bere elementuak sortzeko aukera baitute. Egituratutako datuak informazio sistema ezberdinen artean partekatzea da bere helburu nagusia, batez ere Interneten bitartez. Bai dokumentuak kodetzeko bai datuak seriatzeko erabiltzen da. Azken kasu honetan, testuan oinarritzen diren beste seriatze lengoai batzuekin parekatu daiteke, hala nola JSON eta YAML.\nMarkaketa lengoaia hedagarria (XML) xede orokorreko markaketa lengoaia da. Lengoaia hedagarri moduan sailkatuta dago, erabiltzaileek bere elementuak sortzeko aukera baitute. Egituratutako datuak informazio sistema ezberdinen artean partekatzea da bere helburu nagusia, batez ere Interneten bitartez. Bai dokumentuak kodetzeko bai datuak seriatzeko erabiltzen da. Azken kasu honetan, testuan oinarritzen diren beste seriatze lengoai batzuekin parekatu daiteke, hala nola JSON eta YAML. (eu)\nis prop-eu:nondikHedatua of


Margotutako paperak | Anchústegui\nBilduma berri eta zoragarriak margotutako paper garaikideen aukera zabalarekin.\nPaperak lisoak izan daitezke, baina baita marra dotoreak eta diseinu klasikoak dituztenak ere. Horiek guztiek kutsu freskoa ematen dute ehundurak, koloreak eta argiak modu bikainean uztartuta. Eta noski, beti kalitate eta edertasun handia mantenduta, eta edozein espaziori harmonia eta dekorazio fina emanda.\nKhromak beste behin ere maitemindu egin gaitu. Oraingoan, etxeko txikienentzako bilduma ekarri digu. Kidzzz bildumak haurren mundua urpeko mundu, oihan, espazioko agertoki edo maitagarrien ipuin bihurtuko du.\nBilduma fresko eta sortzaile honek horma-irudi digitalak ehunak dituzten zein ez dituzten margotutako paperekin eta stickerrekin uztartzen ditu. Zalantzarik gabe, oso kutsu pertsonala eta ezberdina emango dio haurren logelari eta mundu dibertigarrian eta fantasiaz betetakoan murgilduko ditu.


Badok | Disko kritika: ‘Bezperen dirdira’ (Lumi)\nGizakiaren eta makinaren arteko mugetan arakatzearena ez da kontu berria, jada badira zenbait hamarkada artea horretan ari dela. J.G. Ballard idazlea autoen talketan plastikoa, beira eta metal puska amorfoak baino gehiago bilatzen tematu zen gisa berean ausartu zen Jean Tinguely eskultorea gailu mekanikoak bere obraren protagonista bilakatzen. Haragia eta metala uztartzeko saio bera egin dute zenbait filmek ere: zeresana eman zuten Tetsuo burdinezko gizona edo Titane gordina izenda genitzake tradizio horretan, besteak beste.\nDonibane Lohizuneko Lumi bikotea zortzi urteko ibilbidean halako zerbait egiten saiatu da; kableetatik odola igaroarazten, alegia, edo zainetatik kobrea, nahiago bada. Haien aurreneko EPan osagaiak oraindik bereiz zitezkeen, baina Itzal zikinak lehen lan luzean jada gaitza zen materia inorganikoa non hasi eta organikoa non amaitzen zen jabetzen. Hautu kontzientea zen hura: Nahia Zubeldiaren ahotsa eta gitarra eraldatu zituzten etengabe, eta Manu Matthysen sintetizadore analogikoen erritmo geroz eta konplexuagoek elementu guztiak bildu zituzten. Azalak iradokitzen zuen moduan, talka bortitza baino, bi munduen arteko banalerroak lausotuko zituen besarkada bat gauzatzen saiatu ziren orduan.\nBezperen dirdira disko berrian txirikordatzea estuagoa da oraindik. Gitarrarik ez da jada, eta glitch ehundurak, hezurdura industrialago bati dagozkion hotsak, kolpeak eta giroak, denak dira indartsuagoak bederatzi kantuotan. Soinu hodei trumoitsu bat heda dadin ere uzten dute zenbaitetan, harrabots mekanikoa eta ahots mutante bat era irudimentsuan josiz. Zubeldiaren ahots ederra bere horretan biluzik ager zedin uztea litzateke errazena, baina nahiago izan dute reverb onirikoz jantzi edo zeinahi efektu digitalez mozorrotu eta pultsu irmoak agintzen duenaren arabera transformatu. Sinbiosia lehenetsi dute; bizitza propioa duen izaki bat sortu eta menderatzen saiatu gero. Baita lortu ere. Lumi ez da Arca bezain lotsagabea, ezta The Knife bezain hezigaitza edo Gazelle Twin bezain oldarkorra ere; dotorea da, deslotua zenbaitetan, bai, baina neurritsua beti. Hemen gertu, Maria Arnal eta Marcel Bagés bikotea aipa genezake pareko ibilbidea egin duen musika proiektu gisa, azal leunaren azpian inperfekzio zehatza gordetzen baitute haiek ere. Lumi talde bakana da, dena den, talde handi guztiak izan ohi diren moduan.\nDuela zazpi urte Antton Iturbe kideak balizko “Euskaltechre” batzuez idatzi zuen Berria-n, abstrakzio elektronikoan maisu diren Autechre bikotearen euskal aldaera bat entsegu lokal batean irudikatuz, doinu elektronikoei entzungor egiten genien garaiez ari zela. Halakorik inoiz izan badugu, horixe da Lumi; Euskal Herrian azken hamarkadan izan dugun loraldi elektronikoaren gailurra eta aspaldian iragarria zegoen istripu inprobable bat. Disko honek hein horretako aitortza izan beharko luke.\nDisko kritika: ‘Iduzki xuria’ (Unama)\nETIKETAK:Disko KritikakDiskoakLumiManu MathysNahia ZubeldiaUsoPop Diskak


Niri buruz | La Niña Bonita\nKaixo! Sara naiz, eta hau da nire historia\nZiurrenik, sormenaren munduarekin lehen hartu-emana 4 edo 5 urte nituela izango nuen, zapata kaxa bat jostailuzko nire ponientzako luxuzko etxe bihurtu nuen egunen batean.\nEta honela hasi zen dena…\nDiseinuko, arte plastikoetako eta argazkigintzako prestakuntza jaso nuen, eta web master bat egin nuen. Ikasle nintzelarik, lan profesional txikiak egiten hasi nintzen eta, karrera bukatu eta handik gutxira, diseinuko estudioetan eta publizitate agentzietan hasi nintzen lanean, diseinatzaile grafiko moduan.\nLan munduan hainbat urte igaro ostean, lesio baten ondorioz etxean egon behar izan nuen denbora luzez, eta orduan etorri zitzaidan ate-joka, berriro ere, sormen garbi eta inuzenteena; azkenean, terapiarik hoberena izan zen.\nGrisa eta tristea izan behar zuen aldi horrek nire ibilbide profesionala aldatu zuen eta La Niña Bonita – Sormen Espazioa proiektuaren hazia izan zen.\nIzan ere, ez nuen atseden hartu forma ematea lortu nuen arte eta, azkenean, ausartu egin nintzen! Buru-belarri ekin nion proiektuari, txiki-txikitatik izan dudan bidaide onenarekin: irudimenarekin.\nGaur egun, marka irudi sendoa behar duten erakundeekin lan egiten dut, lehiakideen gainetik nabarmentzeko edo merkataritza ekintzak, dinamizazioak edo gamifikazio ekitaldiak gauzatuta.\nHona hauek dira nire bezero, besteak beste: La Casa del Libro, Heineken Jazzadia, Rituals, Brownie, Fundación Matia, Kutxa…\nHaur eta helduen irudimena sustatzeko jarduerak ere antolatzen ditugu, helburu pertsonal eta profesionalak betetzearren sormenaren bitartez.\nNiri buruz gauza gehiago jakin nahi?\nDonostian jaio nintzen eta bertan bizi nahiz, baina ez diet aterik ixten hainbat tokitan bizitzera edo bidaiatzera naramaten proposamenei.\nAzukre-kotoiak maite ditut, karameluzko sagarrak, zaldiko-maldikoak, adarbakarrak, kaktusak eta ilargi-loreak.\nIgandetako aperitiboa eta ilunabarrera arte luzatzen diren garagardoak biziki atsegin ditut.\nHaurrentzako ilustraziodun liburuak gogoko ditut.\nMahai-jokoen bilduma egiten dut. Batzuetan, karta politak dituztelako erosten ditut.\nEzingo nuke kolorerik gabeko bizitza irudikatu, eta gustukoen dudan kolorea horia da.\nIa beti esku eta adimen zoragarriko talde batekin ibiltzen naiz\nNeskatila politak aurkezten dizkizut!\nArtista plastikoa eta hezitzailea\nItsasoarekiko mendekotasuna. Egun osoa pintatuz eta irakatsiz pasa liteke. Mila hitz baino gehiago adierazten dituzten lanak sortzeko gai da.\nArtista, kultur kudeatzailea eta hezitzailea\nPintura bere grina handia da. Gozatu neska gisa artea eta kultura protagonista diren proiektuetan. Teknika eta material berriekin esperimentatzeko makina.\nPsikologoa eta emozioen sortzailea\nAdimen emozionala indartzeko eta erabiltzailearen esperientziak optimizatzeko erabiltzen du psikologia. Berak laguntzen digu begi-bistatik haratago joan behar duten proiektuetan.\nArima soziala duen MakeUp Artist-a\nBitxia eta geldiezina. Kolorearen, distiraren eta testuren mundua liluratzen du, eta sormen-askatasunaz maiteminduta bizi da. Apropos MakeUp & SelfCare proiektuarekin emozioak transmititzen laguntzen digu, irudiaren eta zainketa pertsonalaren bidez.\nOrain, hobeto ezagutzen gaituzunez, hitz egingo al dugu zure proiektuari buruz?\nEnpresa edo erakundea bazara, edo marka bat baduzu\nLagun diezazuket branding-aren, identitatearen diseinuaren eta offline komunikazioko bestelako ekintza eta gamifikazio ekitaldien bitartez.\nPrest al zaude zure publikoa harrituta uzteko?\nBai! Hitz egin dezagun\nGure tailerretan parte hartu nahi baduzu\nKontsultatu nire agenda eta eman izena gogokoen duzun horretan, edo denetan!\nPrestakuntza pertsonalizatuko zerbitzuak edo talde pribatuentzako jarduerak ere eskaintzen ditugu.


Euskal AEko txikizkako sektoreko salmentak %6,0 hazi ziren 2003ko lehenengo hiruhilekoan\nTXIKIZKAKO MERKATARITZAREN INDIZEA (BMIt) 2003ko lehenengo hiruhilekoa\nBizkaian %7,0 hazi ziren, batez bestekoaren gainetik, eta Araban (%5,6) eta Gipuzkoan (%4,7), ostera, neurritsuago.\nEuskal AEko txikizkako merkataritzaren sektorean, 2003ko lehenengo hiruhilekoan, salmentak %6,0 igo dira, kopuru nominaletan, aurreko ekitaldiko hiruhileko beraren aldean, Eustatek emandako datuen arabera. Hazkunde nominal hori, kopuru errealetan, %3,9ko garapen positiboa da.\nGune ertain eta handietako txikizkako salmentak (ez-espezializatua) %7,0 hazi dira balio nominaletan, aurtengo lehenengo hiruhilekoan. Prezioen igoeraren eragina kendu eta gero, urte arteko tasaren aldakuntza %3,1ekoa da, aurreko urteko hiruhileko beraren aldean.\nTradiziozko txikizkako merkataritzaren (espezializatua) salmenta nominalak %5,5 igo dira 2003ko lehenengo hiruhilekoan, 2002ko lehenengo hiruhilekoaren aldean. Igoera nominal hori, prezioen igoeraren eragina kenduta, %4,3koa da, balio errealetan.\nHerrialde Historikoka banatuz gero, lehenengo hiruhileko honetan, Bizkaian izan da txikizkako merkataritzako salmenta nominalen hazkunderik handiena; %7,0ko urte arteko hazkundea izan baita, txikizkako merkataritza ez espezializatuaren hazkunde handiak eraginda (%8,1). Atzetik Araba du, indize orokorreko %5,6ko aldakuntza positiboarekin eta Gipuzkoan, hazkundea neurritsuagoa izan da, %4,7koa. Balio errealetan, honako hazkundeak izan dira: %4,8koa Bizkaian, %3,3koa Araban eta %2,7koa Gipuzkoan.\n2003ko lehenengo hiruhilekoan txikizkako merkataritzaren sektorean ziren landunen aldetik, urte arteko %1,8ko hazkundea izan zen (aurreko urteko hiruhileko beraren aldean) Euskal AEko guztizkorako. Herrialdeka, honakoak dira datuak: Araban %2,9 hazi zen eta Gipuzkoan eta Bizkaian, %1,6.\n2003ko lehenengo hiruhileko Txikizkako Merkataritzaren Indizea 2000 oinarri berriarekin egin da (1997 oinarriari jarraituz). Oinarri aldaketa honek, beste abantaila batzuen artean honakoa dakar: Euskal AEko merkataritza-sektoreko enpresa informatzaileen ordezkatze-panela (enpresa-kopurua nabarmen gehitu duen panela) eguneratzea.\n2000 oinarri berria 1997 oinarriarekin estekatu da, 1993tik txikizkako merkataritzaren indizeak ematen dituen hiruhileko eta urteko datuei dagozkien jarraipenak egin ahal izateko inolako etenik gabe. Horiek guztiak Eustaten web orrialdean izango dira datorren astetik aurrera, erabiltzaileen eskuerara.


Euskal Herria Bildu - Bilboko Portu Agintaritzarekin batzartu da EH Bildu, pertsona errefuxiatuak ferryra ez iristea ekidin nahi duen hesia ez eraikitzea eskatzeko\nBilboko Portu Agintaritzarekin batzartu da EH Bildu, pertsona errefuxiatuak ferryra ez iristea ekidin nahi duen hesia ez eraikitzea eskatzeko\nJosu Juaristi eurodiputatua, Jasone Agirre legebiltzarkidea eta Izaskun Duque Portugaleteko zinegotzia Bilboko Portu Agintaritzarekin batzartu dira, gaur goizean. Pertsona errefuxiatuak Bilbo eta Porsmouth lotzen dituen ferryra ez heltzeko asmoarekin eraiki nahi den hesiaren inguruko bere kezka azaldu diote EH Bilduko ordezkariek Asier Atutxa Bilboko Portu Agintaritzako presidenteari.\nEra horretara, pertsona guztien giza eskubideak bermatzeko deia egin diote, eta enpresen interesak pertsonen eskubideen gainetik ez jartzeko. Zentzu horretan, pertsona errefuxiatuak gerretatik eta miseriatik ihesi doazen pertsonak direla gogoratu diote.\nEH Bilduri oso larria iruditzen zaio Euskal Herrian ere pertsona errefuxiatuen bidea eten nahi duten hesiak eraikitzea, eta azpimarragarria iruditzen zaio instituzioetatik ez dela neurri eraginkorrik hartzen pertsona horien bizi baldintza duinak bermatzeko. Era horretara, ordezkaritza duen instituzio guztietan ekimenak aurkeztu ditu EH Bilduk, Bilboko Portuan egin nahi den hesia ez eraikitzea eskatzeko eta pertsona guztien eskubide guztiak bermatzea exijitzeko.


Athletic Club VS Girona FC 2018-12-10 | Athletic Clubeko Webgune Ofiziala\nHasieraTaldeakAthletic ClubAthletic Club VS Girona FC\nAzkenean Ligako bigarren garaipena heldu da!\nAthletic Clubek 1-0 irabazi dio Girona FC taldeari San Mamesen. Aritz Adurizek sartu du gure…\n2018ko abe. 10a\nAthletic Clubek 1-0 irabazi dio Girona FC taldeari San Mamesen. Aritz Adurizek sartu du gure taldearen gola, penaltiz neurketaren luzapenean. Gauzak horrela, LaLigako azken hamalau denboraldiotan golen bat lortu du aurrelariak.\nZuri-gorriek Ligako bigarren garaipena erdietsi dute, guztiz merezita, zortzi partida jarraian galdu gabe zeraman arerioaren aurka eta, aldi berean, Ligan etxetik at porrota ezagutzen ez zuen taldearen kontra izan da.\nUrrezko hiru puntuak lortzeko Athleticek den-dena, zeukan guztia, ipini behar izan du berdegunean eta, azken segundoetan bada ere, gaurkoan emaitza eta partidan egindako merituak elkarren eskutik heldu dira helmugara.\nHasieratik gure jokalariak nagusitu dira, kataluniarren hiruko defentsari neurria hartuz eta hegalak ondo erabiliz. Abaguneak pilatzen joan dira (25 aldiz jaurti du Athleticek eta baita 11 aldiz kornerretik atera ere), era guztietakoak, BELen emozioa ere dastatu dugu Bernardoren esku bat zigortu gabe geratu denean edota Gironari gola baliogabetu diotenean.\nGola ez zen iristen. Tamalez aurrean gure Gorka Iraizozekin egin dugu topo eta, egin duen neurketa bikaina ikusita azken uneotan, Ramalhoren sarrera Muniaini penalti bihurtu denean, batek baino gehiagok pentsatu du ea Ronaldorekin, Messirekin, Diego Castrorekin edota Aubameyagekin gertatu zena errepikatu ote zitekeen, are okerrago memoria hobeagoa dutenek ere gogoratu dute Adurizi berari 2006 eta Espanyoleko atezaina zela, penalti bat desbideratu ziola San Mamesen bertan. Zorionez ez da horrela gertatu eta Adurizek, ate erditik, arnasa eman die Katedralean bertaratu diren guztiei.\nHamalau puntu, zulotik irteteko borrokan segitzeko, baina bizirik eta prest hurrengo astelehenean Gasteizen denboraldiko hirugarren euskal derbyan beste hiru puntu lortzeko. Bitartean, ospa dezagun bigarren garaipena eta taldea eta zaleen artean berreskuratutako lotura.


400 enpresa baino gehiago eta 787 lanpostu: Gaztenpresaren 2019ko ekintzailetzari buruzko datuak - Fundación Gaztenpresa\nEkintzailetza suspertzea, aukerak sortzea eta, batez ere, enplegua sortzea. Horixe proposatu genuen Gaztenpresan duela mende laurden bat, gure lanari ekin genionean, eta horixe egin genuen joan den urtean ere. Kopuruak argiak dira: gure Urteko Txostenean jaso denez, 2019an 405 enpresa eta 787 lanpostu berriren sorrera sustatu genuen. Eta, atzera begiratuz gero, 1994ra (jaio ginen urtera), zenbakiak sinestezinak dira: 5.700 enpresa, 10.350 lanpostu eta 166 milioi eurotik gorako finantzaketa gauzatu dira LABORAL Kutxaren bidez.\nGauza bakarrak iluntzen du gure ospakizuna: COVID-19ak eragindako krisiak, dagoeneko gure ekonomia gogor astintzen hasia denak. Dena den, pandemiak eta hura eragiten ari den krisi globalak ez dituzte gure helburuak aldatuko, Ibon Urgoiti Gaztenpresako presidenteak 2019ko Urteko Txostenaren aurkezpenean laburbildu zuenez: «BPGd-aren beherakada handia eta langabeziaren hazkundea direla eta, familia eta enpresa askok egoera dramatikoei egin beharko diete aurre. Horregatik, Gaztenpresan areagotu egin behar ditugu ahaleginak, egoera horiei leheneratzen laguntzeko».\nEta horretan ari gara. Ez dugu egun bakar batean ere ahazten 1994an jaio gineneko helburua, gaur mugiarazten gaituenaren oso antzekoa: krisiari aurre egitea eta ekintzailetza eta aukeren sorrera sustatzea. Beatriz Artolazabal Eusko Jaurlaritzako Enplegu eta Gizarte Politiketako sailburuak ere helburu horrekin egin zuen bat, eta lankidetza publiko-pribatuaren alde egin zuen apustu, pandemiaren ondorioek gazteen belaunaldi oso bat ez irensteko formula gisa: «Gaztenpresa elkarrekin lan egiteko tresna bat da, pedalei tandemean eragitekoa, datozkigun garai zailak gainditzeko helburuarekin».\nArreta proiektu bakoitzari\nEta, nola egin? Gure zuzendariak, Inma Ramosek, erraz-erraz azaldu zuen: proiektu eta ideia bakoitzari merezi duen protagonismoa eta arreta emanez. «Gaztenpresan modu pertsonalizatuan artatzen dugu proiektu bakoitza. Ekintzailearekin batera egiten dugu lan, negozio-plana egiten, finantzaketa lortzen eta ondorengo etapak bideratzen, denborarekin negozioak finka daitezen», azaldu zuen.\nJardueraren emaitzak adierazgarriak dira, eta agerian jartzen dute urtean zehar zer gogo handiz egin dugun lan. Emaitza horiek banakatuta, Gaztenpresaren 2019ko ekintzailetzaren profila ondorioztatzen da: zerbitzuen sektorean nagusitu zen (proiektuen % 72).\nIa erdiak lanik gabe\nHauxe da harro sentiarazten gaituen datuetako bat: gure laguntza izan zuten pertsona askok, ia erdiek, ez zuten lanik elkarrekin hasi ginenean. Hain zuzen, % 42 lanik gabe zegoen, eta gainerakoek beren lan-proiektua hobetu nahi zuten. Gurekin lan egin duten pertsona gehienek, ia 3/4ak, banakako ekintzailetza-formularen bat bilatzea erabaki zuten, eta gainerako % 27ak sozietate mugatu bat (% 79) edo kooperatiba bat (% 21) sortu zuen. Ikuspuntu pertsonaletik, ekintzaileen % 47 emakumeak ziren, batez beste 39 urtekoak, eta ekintzaile guztien % 72k ez zuen unibertsitate-ikasketarik.\nZifra horiek guztiak 5 etapatan (ekintzailetzaren zikloa osatzen dutenetan) egituratutako lan-metodo baten emaitza dira. Pertsona batek bere ideia aurkezten duen eta hura onartzen zaion unean, Gaztenpresak analisi-aldi bati ekiten dio, proposamenaren bideragarritasuna aztertzeko. Azterketa zorrotzaren bidez, bideragarritzat jotzen dituen proiektuak onartu egiten ditu Gaztenpresaren taldeak, eta negozio-ereduaren planteamendu okerragatik, garatu behar den jarduerari buruzko ezaguera ezagatik, finantzaketa-desorekagatik… aurrera egiteko aukerarik ez dutenak ezetsi.\nBehin negozio-plan sendo bat egin ondoren, konpromiso hau hartzen du Gaztenpresak: baliozko ideia bat ere ez da geldituko gauzatu gabe, finantzaketa ezagatik. Horretarako, funts propioez osatutako lerro berezi bat du, baita Europako Inbertsio Funtsaren (EIFren) laguntza ere (25.000 €-raino finantza dezake, abalik aurkeztu gabe).\n2019an 81.200 eurokoa izan zen proiektu bakoitzeko batez besteko inbertsioa, eta horien % 50 banku-finantzaketarekin eta ekintzailearen funts propioekin estali zen. Oro har, joan den urtean 14,8 milioi euroko maileguak egin ziren guztira, orain arte lortutako urteko zenbatekorik handiena.\nOndoren, negozio berria ireki eta martxan jar daitekeen aztertzen da. Fase horretan, Gaztenpresak beharrezko aholkularitza eskaintzen du, administrazio-izapideak egiteko, hornitzaileak kudeatzeko, dirulaguntzetarako eta abarretarako. Enpresa martxan dagoenean, sendotze-fasera igarotzen da. Fase horrek jarduera sendotzea eta finkatzea du helburu, eta Gaztenpresak lan- eta lankidetza-ildo espezifiko bat du horretarako.\nFinkatze-programak enpresa kudeatzeko lantegiak ere hartzen ditu barne, baita kontsultak egiteko kanal espezifiko bat (Consulting Pro) eta Mentoring Programa pertsonalizatu bat ere. Programa horrek urtebeteko iraupena du, eta enpresen kudeaketan esperientzia duten beste batzuen laguntza eta aholkua jasotzen dituzte ekintzaileek. Dagoeneko 134 pertsonak hartu dute parte programan, eta, joan den urtean, araututako 20 harreman berri formalizatu ziren.\nIkusten duzunez, 2019a urte zirraragarria izan da ekintzailetzarako. 2020 korapilatsu honetan zure enpresa-proiektua martxan jartzen laguntzea nahi baduzu, ez izan zalantzarik: Gaztenpresan zain izango gaituzu.


LANTZAGIRUA - Zuregatik Ama - - Baleike.eus\nLANTZAGIRUA - Zuregatik Ama\nIñaki Aristi 2020-07-21 09:10\n9 urte nituen osabak telefonoz deitu zidanean, gazte mailetan patroi falta zeukatela eta ea probatzera joango nintzen, amari begiratu nion eta buruarekin baietz egin zidanez, baiezkoa bota nion osabari.\nIa-ia berari eskutik helduta joaten nintzen klub barroraino, "Ama, nik ez det nahi hoiekin!" esaten omen nion beldurtuta, 14-15 urteko gazteak zaharregiak zirelakoan.\nZumaian Aristi abizena arraunari lotuta dagoela argi dago. Nik esan behar dut, arraunarekiko daukadan zaletasuna eta gusanilloa bizitza osoan ia arraun bat ikutu ere egin ez duen Mexikon jaiotako emakume batek sartu zidala. Hasieran, bideo kamera batekin etortzen zen gure estropadak ikusi eta grabatzera, ondoren, argazkiekin hasi zen. Ez zuen gure estropada bat bera ere galtzen, "Ama, ez dakazu zertan danak ikustea etorri ber ee?" esaten nion gazte mailako epoka independentista horietan, eta, azken urte hauetan, ordaindu egingo nuke bera estropada denak ikustera etor zedin.\nArrauna zergatik gustatzen zitzaion galdetu izan diot; paladen soinua, arraun guztiak uniforme eta batera ikustea, argazki bat atera eta txipristinak azaltzea... Asko erlaxatu eta oso polita iruditzen zitzaiola esaten zidan. Gaztea zenean, aitak eramaten omen zuen estropadak ikustera, Zumaia orain baino zertxo bait hobeto ibiltzen zen garai horietan.\nArrauneko argazkiak ateratzen gustora aritzen zen, anaiak eta biok estropada izan gabe ere, estropadetara joaten zen, gero internetera igo eta jendeak bere argazkiak eskuragarri izateko. Ez zen batere argazkilari ona konsideratzen, baina gustora egiten zuen hobby bat zen, eta iruditzen zait, arraunlari askok gustora ikusi izan dituztela berak igotako argazkiak.\nAma eta argazkilariaz gain, guretzat entrenatzaile pertsonal, masajista, psikologa... Dena izan da. Paolbidetik guri ikusi eta "Gaur ondo" "Pala asko altzatzen zenula iruditu zait" "Pare bat aldiz arrauna lehenago sartu dezu" entrenatzaile lanak egiten zizkidan askotan, eta nik arrazoia eman behar, azkenean xorro-xorro estropada mordo bat ikusitakoa izango da eta.\nKonfinamendu garaian ere, nola ez, ergometroa egin duen gurasoen elkarteko kidea da, egunero 10-20 palada ematen zituen topera, errekorra jartzera, 146 watt-etan jarri zuen berea, eta errekorra hobetzen zuen bakoitzean hartzen zuen pozak eta ematen zion indarrak, ez zuen preziorik guretzat, eguna alaitzen zion, eta guri bizitza ematen zigun.\nEzin dut hitzekin adierazi zein garrantzitsua den eta zenbat maite dugun anaiak eta nik, eta usten dut hori jakinda joan zaigula, berak guri eta guk berari askotan esan baitiogu asko maite dugula. Esker hitzak besterik ez dauzkat berarentzat, arraunaren zaletasunaz gain, beste guztia ere eman didalako.\nEskerrak eman nahi dizkiot ere beraretaz akordatu den jende guztiari, asko izan zarete eta zuen partetik berotasun eta maitasun handia igerri dut, asko animatu nau horrek aurrera egin ahal izateko.\nHemendik aurrerako palada on eta txar guztiak, zuregatik eta zuretzako izango dira.\nEskerrik asko Ama.


Saint-Perdoux (Lot) - Wikipedia, entziklopedia askea.\nCanton of Figeac-Est (en)\n44° 40′ 24″ N, 2° 02′ 51″ E / 44.6733°N,2.0475°E / 44.6733; 2.0475Koordenatuak: 44° 40′ 24″ N, 2° 02′ 51″ E / 44.6733°N,2.0475°E / 44.6733; 2.0475\nCardaillac, Prendeignes eta Viazac\n211 (2017ko urtarrilaren 1a)\n102 (%48.3) 109 (%51.7)\nSaint-Perdoux (frantsesez eta ofizialki: Saint-Perdoux) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 202 biztanle zituen.\n2007an Saint-Perdoux udalerrian erroldatutako biztanleak 202 ziren. Familiak 96 ziren, horien artean 28 pertsona bakarrekoak ziren (16 bakarrik bizi ziren gizonak eta 12 bakarrik bizi ziren emakumeak), 44 seme-alabarik gabeko familiak ziren eta 24 seme-alabak dituzten bikoteak ziren.\n2007an 136 etxebizitza zeuden, 92 familiaren etxebizitza nagusia ziren, 27 bigarren erresidentzia ziren eta 17 hutsik zeuden. 131 etxeak ziren eta 4 apartamentuak ziren. 92 etxebizitza nagusietatik 79 bere jabearen bizilekua ziren, 8 alokairuan okupaturik zeuden eta 5 doan lagata zeuden; 5 etxek bi gela zituzten, 24 etxek hiru zituzten, 25 etxek lau zituzten eta 38 etxek bost zituzten. 54 etxek euren parking plaza propioa zuten azpian. 41 etxetan ibilgailu bat zegoen eta 39 etxetan bat baino gehiago zituzten.\nSaint-Perdoux udalerriko biztanleria-piramidea 2009an .\n2007an lan egiteko adina zuten pertsonak 117 ziren, horien artean 78 aktiboak ziren eta 39 inaktiboak ziren. 78 pertsona aktiboetatik 72 lanean zeuden (42 gizon eta 30 emakume) eta 6 langabezian zeuden (2 gizon eta 4 emakume). 39 pertsona inaktiboetatik 17 erretiraturik zeuden, 9 ikasten zeuden eta 13 "bestelako inaktibo" gisa sailkaturik zeuden.\n2009an Saint-Perdoux udalerrian 88 unitate fiskal zeuden, 211 pertsonek osaturik. Pertsona bakoitzeko diru-sarrera fiskalaren mediana urteko 12.905 euro zen.\n2000. urtean Saint-Perdoux udalerrian 24 nekazaritza-ustiategi zeuden, 161 hektarea erabiltzen.\nCardaillac (4,0 km)\nViazac (4,2 km)\nPrendeignes (4,3 km)\nPlanioles (4,7 km)\nCamburat (5,1 km)\nLinac (5,3 km)\nFourmagnac (5,5 km)\nMultimedia: Saint-Perdoux (Lot)\nBNF: 15261029d (data)\nOrriaren azken aldaketa: 11 azaroa 2020, 08:10.


Ig Nobel sariak banatu dituzte, barrezka eta pentsaraziz - ZientziaEus\nIg Nobel sariak banatu dituzte, barrezka eta pentsaraziz\n2019/09/13 Galarraga Aiestaran, Ana - Elhuyar Zientzia Iturria: Elhuyar aldizkaria\nIg Nobel sariak errepika ezin daitezkeen edo errepikatzea komeni ez diren ikerketei ematen zaizkie. Horrez gain, beste bi ezaugarri ere izan behar dituzte saritutako ikerketek: barregarriak izan behar dute, eta, aldi berean, zer pentsatua eman behar dute.\nIg Nobel sariak banatzeko ekitaldiko une barregarri bat. Arg. Ig Nobel sariak\nAnnals of Improbable Research aldizkariak antolatzen ditu Ig Nobel sariak edo Nobel alernatiboak. 1991. urtetik banatzen dira, Harvard Unibertsitatean, eta guztira hamar ematen dira. Aurten, Medikuntzakoa iragarri dute lehen lekuan. Silvano Gallusek irabazi du, pizzak minbizitik babesteko duen eragina ikertzeagatik.\nMedikuntza-arlotik atera gabe, Medikuntza Hezkuntza saria eman diete Karen Pryor eta Theresa McKeoni, animaliak trebatzeko teknika bat apliaktzeagatik zirujauen formakuntzan.\nBiologiakoa, berriz, nazioarteko ikertzaile-talde batek irabazi du, magnetizatutako labezomorro hilak eta biziak portaera desberdina dutela frogatzeagatik.\nEta ba al zenekiten Frantziako postarien eskrotoak ez duela tenperatura homogeneoa? Bada, hori argitzeagatik, Anatomiako saria irabazi dute Paul Sabatier Unibertsitateko bi ikertzailek. Ikerketaren arabera, ezkerreko aldea beroagoa da.\nBestalde, Japoniako ikertzaile batzuek irabazi dute Kimikakoa, bost urteko haur batek sortzen duen listu-kantitatea neurtzeagatik.\nIngeniaritzakoa bereziki interesgarria izan daiteke haur txikien gurasoentzat: pixoihalak automatikoki aldatzeko eta garbitzeko makina baten asmatzaileari eman diote, Iman Farahbakhshi.\nEkonomiakoak osasunarekin zerikusia du, paperezko diruak bakterioak kutsatzeko duen gaitasuna ikertu dutenei eman baitiete. Nonbait, arriskutsuena leu errumaniarra da, seguru asko, dituen osagaien erruz.\nBakearena nazioarteko ikertzaile-talde batek irabazi du, azkura izandakoan hatz egiteak ematen duen plazera neurtzeagatik.\nPsikologiakoa Fritz Strackek irabazi du, ahoan arkatz bat horizontalean eusteak zoriontasuna sortzen duela frogatzeagatik, eta hogei urte geroago hori bera ezeztatzeagatik. Epaimahaiak ikertzailearen zintzotasuna aintzat hartu du saria hari ematea erabakitzean.\nAzkenik, ikertzaile-talde handi batek irabazi du Fisikakoa, wombat martsupialen gorotzak zergatik diren lauki-itxurakoak erakusteagatik. Aipatzekoa da talde horretako bi kidek 2015ean ere irabazi zutela Fisikako Ig Nobela. Orduan, kalkulatu zuten ugaztun guztiok batez beste 21 segundo behar ditugula maskuria husteko.\nIg Nobel sariak 2017\nTrokelgintzaren ikasgai duala


Real Betis Balompié Fundazioak Lifeguard eskumuturrekoak proiektuarekin bat egin du\nSorosleen proiektua\tBerri\t Urriaren 16 2019\t Ikusia 1724\nBi entitateen arteko lankidetzari esker, heziketa zentroek eta kirol klubek "Biziaren eskumuturrekoak" doan eska dezakete.\nEkimen solidarioa da, bi erakundeen arteko lankidetza hitzarmenetik sortzen da. Horren bidez, emateko asmoa dute desfibriladoreetarako sarbidea eta Andaluziako gazte guztiei erabiltzeko prestakuntza.\nKardioprotekzio hitzarmen honen barruan, Benito Villamarín munduko estadio seguruenetako bat dela aldarrikatu da, hori guztia estadio osoan banatu diren 14 desfibriladore ekipoari esker.\nKanpaina amaitzen duten Andaluziako hezkuntza zentroek eta kirol klubek desfibriladorea eta prestakuntza ere jasoko dituzte; kamiseta Real Betis Balompirekin sinatuta.\nKardioprotekzio hitzarmen honen barruan, Benito Villamarínek Kardioprotektatutako Espazio gisa ziurtatu du bihotzeko geldialdien aurka munduko estadio seguruenetako bat, guztia 14 desfibriladore ekipoei esker, erakusleihoetan kokatuta, estadio osoan seinaleztatuta eta banatuta.\nReal Betisen zuzendaritzaz geroztik, betidanik Beticen bizitzan "osasuna eta segurtasuna" lortzeko Klubaren konpromisoa egon da. Osasun eta segurtasun arau guztiak nola egokitzen eta sendotzen jakiteak duen garrantziaz jabetzen dira, erakutsi duten moduan, Benito Villamarín estadioa eta Luis del Sol Kirol Hiria kardioprotekzioaren munduko erreferentziak bihurtuz.\nKanpaina Sorosle eskumuturrekoak Kardioprotekzioa gizarteko arlo guztietara ekartzeko eginkizunarekin sortutako formula da. Horrekin elkartasun formula, doako desfibriladore bat eskuratu ahal izateko, ekitaldi bat antolatzeko, gurasoak, atletak, inplikatzeko beharrezko funtsak biltzeko. merkatariak, enpresak, udalak, mobilizatu zure komunitatea doako desfibriladore bat lortzeko, gure Komunikazio sailaren laguntza izango duzu zure kluba, elkartea, eskola zentroa eta abar tokiko hedabideen aurrean ezagutzera emateko. kanpoko desfibriladore automatizatua eskuratzen parte hartzen du. Eskumuturrekoekin parte-hartze ziurtagiria jasoko duzu. Elkartasun formula honek trukatzeko beharrezko zenbatekoa biltzen lagunduko dizu desfibriladoreak, prestakuntza y kardioprotection osagarriak SalvaVidas proiektua.\nEskumuturrekoak eskatzeko, jarri harremanetan doako zenbakiarekin:\nEdo informazioa gure webgunean eskatu.\nHori guztia, Espainian kardioprotekzioan lider den “Project Lifeguard” -en laguntzari esker, 14.000 kardioprotektatutako entitateak baino gehiago dituena.


AIDE Informatika 1992. urtean sortu zen, Aretxabaletan (Gipuzkoa) kokatuta dago eta Arrasateko lanbide eskolako bi ikasleren lanaren eta ilusioaren emaitza da.\nHogei urte hauetan, informatika sektorearen gorakadaren eta garapenaren aurrean gure bezeroak bideratzen ahalegindu gara; 1.500 bat bezero lortu ditugu, gehienak aitzindari izan ginen Debagoiena eskualdekoak.\nZerbitzua eta hornikuntzari buruzko aholkularitza eskaintzerakoan gogo beroz jardutea eta bezeroarekiko harremana zuzenean lotuta daude gaur egun “salmenta harremanarekin” deritzon kontzeptuarekin.\nInformazio-teknologien sektorean lan egiten dugu AIDE enpresan eta gure helburua da gure bezeroei sistema horiek ezartzeko, zaintzeko eta erabiltzeko zeregina erraztea, horretarako, gure lanean inplikatuz eta harreman hurbileko eta atsegin bat eskainiz.\nGure bezero gehienak Enpresa Txiki eta Ertainak eta herritar partikularrak dira eta bakoitzari bere neurriko zerbitzua eskaintzen diogu, oinarrizkoa edo aurreratua, puntuala edo jarraitua, beharra zernahi dela ere, erabiltzaile baten beharra, sistemari dagokiona edota ekipamendu-beharra.\nNolanahi ere, eraginkortasunaren eta segurtasunaren arteko orekarik egokiena bilatzen saiatzen gara beti eta, horretarako, eskaintzen ditugun ekipamenduek kalitate-maila zaindu eta zehatz bat izatea ezinbestekoa dela uste dugu.


Navarrabiomed-ek nazioarteko entsegu kliniko bat bultzatu du Espainian Lynch sindromea duten pazienteengan minbizi-agerpena saihesteko | Navarrabiomed Navarrabiomed-ek nazioarteko entsegu kliniko bat bultzatu du Espainian Lynch sindromea duten pazienteengan minbizi-agerpena saihesteko\nNavarrabiomed-ek nazioarteko entsegu kliniko bat bultzatu du Espainian Lynch sindromea duten pazienteengan minbizi-agerpena saihesteko\nCaPP3 Spain ikerketak sindrome hau pairatzen duten pertsonetan aspirinen jarraiko irensketaren eraginkortasuna baloratuko du.\nNavarrabiomed-ek, Nafarroako Gobernuaren eta Nafarroako Unibertsitate Publikoaren erakunde mistoak, Lynch Sindromea pairatzen duten gaixoengan egunean aspirina bat irensteak minbizi-agerpena saihestu dezakeela planteatzen duen Espainiar CaPP3 Spain ikerketa sustatu eta koordinatzen du. Gaur egun, entsegu hau aldi berean Erresuma Batuan, Finlandian, Australian eta Israel-en burutzen da.\nLynch sindromea pairatzen duten pertsonek minbizia garatzeko aukeretan genetikoki zehaztutako gehikuntza dute, bereziki kolon eta ondestean, baina baita ere utero, sabel, traktu hepatobiliar eta uroepitelioa bezalako kokapenetan. Orokorrean, Lynch sindromea produzitzen duen aldaketa genetikoaren eramaileen erdi inguruk populazio orokorra baino adin goiztiarragoan minbizia garatzen dute euren bizitzan zehar.\n2018 eta 2022 urteen artean Nafarroako Ospitale-Gunean (NOG) burutuko den entsegu kliniko hau, Lynch sindromearen ezaguera eta abordatzearen aurrerapenean lan egiten duen Genetika Zerbitzuaren eta Digestio-Zerbitzuaren baterako ekimenaren parte da.\nNavarrabiomed-en Gillian Borthwick doktoreak berriki emandako Zientzia-mintegia\nEkimena, Navarrabiomed-i loturiko eta CHN-ren Genetika eta Zerbitzu-Digestiboaren mediku espezializatuak diren Ángel Alonso eta Ana Guerra doktoreek zuzentzen dute. “Zenbait ikerketen emaitzek aspirina bidezko eguneroko tratamenduak Lynch Sindrome-dun gaixoetan minbizia pairatzeko arriskua gutxiagotzen duela ondorioztatzen dute. Hala ere, oraindik ez da gutxieneko dosi eraginkorra zehaztu, horrela, botika hau entsegu klinikoen bitartez zehaztu behar da gure pazienteei arrunki agindu baino lehen” adierazten du Angel Alonso-k.\n“Orain arte minbizia pairatzeko arriskua kontrolatzeko modu bakarra jarraipen klinikoa izan da\n(endoskopikoa, ginekologikoa, urologikoa) baina hala ere, zoritxarrez bitarteko minbiziak ematen dira. Prebentzioari minbiziaren sorrera murrizten duen medikamentu bat gehitzea aurrera pausu handia da”, gehitzen du Ana Guerra-k.\nGaixotasunaren 300 eramaile Nafarroan\nLynch sindromea, gutxi gora behera 1.000 pertsonatik 1en agertzen den ez-ohizko gaixotasun bat da. Azken 20 urteetan egindako lan handiari esker eta aldez aurretiko beste ikerketa proiektu batzuei esker, Nafarroan dagoeneko 300 bat eramaile identifikatu dituzte.\nIkerketa Proiektu 3 Minbiziaren Prebentzio Programaren (CaPP3) nazioarteko entsegu klinikoaren baitan txertatzen da eta 8 urteko iraupena izanik, 2.000 gaixoren partaidetza espero da.\nEspainian entsegua Navarrabiomed-eko Entsegu Klinikoen Plataformak koordinatzen du. Erakunde honetatik, entseguaren abiarazte eta garapenerako beharrezkoak diren azpiegitura eta bitartekoak ematen dira eta aldi berean, gaixoen errekrutatzearekiko, hauen jarraipenarekiko eta CaPP3-ko nazioarteko bazkideekiko harremana ikuskatzen da.\nZentzu honetan, entsegu klinikoaren abiaraztean profesionalek National Institute for Health Research (Newcastle, Erresuma Batua) institutuaren CaPP3 managerra den eta berriki Navarrabiomed-en ospatutako mintegi batetan parte hartu duen Gillian Borthwick doktorearen aholkularitza izan dute.\nNavarrabiomed eta Nafarroako Ospitale-Gunea, Osasun Ikerketarako Nafarroako Institutuaren (IdiSNA) Foru Erkidegoan bikaintasuneko ikerketa biomedikoa sustatzen duen organismoaren baitan daude.\nNOG eta Navarrabiomed-en ordezkariak, Angel Alonso, Ana Guerra, Ruth García, Patricia García eta Ferran Capdevila.


Ternuako emakumeentzako SOPKA mendiko galtza transpiragarria,iraunkorra eta arina da. Shellstretch ehun bielastikoz eginda eta PFC gabeko ura aldarazteko tratamenduz hornitua, galtza iraunkor honek mugikortasun eta erosotasun handia ahalbidetzen denbora libreko eta trekking, mendi-ibilera edota alpinismoa bezalako mendi-jardueretan. Gerrikoa, kremaileradun hiru patrika eta estu daitezkeen galtza-barrenak ditu.\nGaltza tekniko estua, Shellstretch bielastikoa, PFC gabeko ura aldarazteko DWR akaberaduna; belaunetan sendogarriak ditu, eta galtza-barrenak nahiz ipurtaldea iraunkortasun handiko nylon ehunaz fabrikatua daude. Kremaileradun hiru patrika ditu, kremaileraz estutzeko galtza-barrenak eta gerrikoa barne.